Dyffryn Nantlle - Cof y Cwmwd\nPen ucha'r dyffryn o Nantlle, 1970\nDyffryn Nantlle yw prif ddyffryn Uwchgwyrfai. Mewn gwirionedd dyffryn yr Afon Llyfni ydyw, yn rhedeg o Ddrws-y-coed yn y dwyrain hyd aber yr Afon Llyfni ym Mhontlyfni. Mae'r rhan helaethaf o lawer o'r dyffryn o fewn ffiniau plwyf Llanllyfni, er bod rhai o'r mân afonydd sy'n bwydo Afon Llyfni'n llifo trwy rhan ogleddol plwyf Clynnog Fawr. Hefyd, hyd ail hanner yr 20g, roedd glannau gogleddol Afon Llyfni o Dal-y-sarn hyd pen ucha'r dyffryn ym mhlwyf Llandwrog.\nWeithiau defnyddir y term "Dyffryn Nantlle" i gynnwys pentrefi megis Llandwrog, Rhostryfan, Rhosgadfan a Charmel ymysg pentrefi'r dyffryn ond, mewn gwirionedd, pentrefi yw'r rhain sydd â'u nentydd yn llifo i'r môr ger Y Foryd, ac felly mewn system arall o fân ddyffrynnoedd y maent yn sefyll mewn gwirionedd.\nHeb os, prif bentref y dyffryn erbyn heddiw yw Pen-y-groes er nad oedd y fan honno'n bodoli cyn canol y 19g. Hen ganolfan y dyffryn oedd pentref Llanllyfni, lle cynhelid ffeiriau ac yno oedd yr unig eglwys yn y dyffryn ei hun.\nBu llawer o chwareli yn y dyffryn, yn cynnwys Chwarel Dorothea, Chwarel Pen-yr-orsedd a nifer helaeth o rai llai. Bu cloddio sylweddol am gopr hefyd yn Nrws-y-coed.\nRhed y ffordd B4418 trwy'r dyffryn ac ymlaen i Ryd-ddu; bu hon ar un adeg yn ffordd dyrpeg.\nWedi dod o "https://cof.uwchgwyrfai.cymru/index.php?title=Dyffryn_Nantlle&oldid=13373"\nNewidiwyd y dudalen hon ddiwethaf ar 9 Ebrill 2022, am 16:21.


Mae prosiect sy'n cael ei redeg gan Gyfoeth Naturiol Cymru (CNC) yn cael gwared ar brysgwydd (coed bach) wedi'u gwasgaru ar draws 379 hectar (937 erw) o gyforgorsydd yr iseldir.\nMae prosiect Adfywio Cyforgorsydd Cymru LIFE yn gobeithio adfer saith o'r enghreifftiau gorau o safleoedd cyforgorsydd yr iseldir yng Nghymru, bydd y gwaith yn adfer cyflwr y cynefin pwysig hwn i gyflwr mwy ffafriol.\nDywedodd Patrick Green, Rheolwr Prosiect Adfywio Cyforgorsydd Cymru LIFE: "Gall coed amsugno hyd at 100 galwyn o ddŵr y dydd - mae hynny'n cyfateb i ychydig dros ddau faddon. Mae hyn yn sychu'r gors ac yn atal migwyn hanfodol rhag tyfu."\n"Bydd torri a thrin coed bach yn helpu i gadw'r corsydd pwysig hyn yn wlyb ac yn sbyngaidd, gan ganiatáu goroesiad mwsoglau a phlanhigion a geir yn naturiol mewn corsydd."\nMae contractwyr yn chwistrellu prysgwydd wedi'u gwasgaru ar draws ardal 16 hectar (40 erw) yn GNG Rhos Goch ger Llanfair-ym-muallt.\nMae tystiolaeth a ddatgelwyd yng nghraidd y mawn yng Nghors Fochno a Chors Caron wedi dangos nad oedd rhywogaethau coediog yn rhan o orchudd llystyfiant naturiol y safleoedd hyn.\nBydd tynnu a thrin coed sy'n tyfu ar y corsydd ac yn agos atynt yn helpu i annog mwsoglau pwysig y corsydd hyn i dyfu, gan helpu i gadw'r corsydd yn wlyb ac yn sbyngaidd a'u hadfer i'w cyflwr naturiol.\nProsiect Adfywio Cyforgorsydd Cymru LIFE


Gwefannau defnyddiol - CLILC\n(Bydd rhai dolenni yn agor yn Saesneg)\nAccreditation Network UK\nMae’r rhwydwaith hwn yn adnodd canolog i denantiaid, landlordiaid a gweithredwyr cynlluniau a chanddynt ddiddordeb mewn achredu tai preifat sydd ar osod yn y Deyrnas Gyfunol. Mae’n rhoi cymorth ac arbenigedd ac yn hybu’r arferion gorau o ran gweithredu cynlluniau.\nAssociation of Housing Advice Services\nMae aelodau’r gymdeithas hon yn lledaenu’r arferion gorau ynglŷn â chynghori am faterion tai, cwtogi ar lety dros dro ac atal digartrefedd. Maen nhw’n ymgysylltu ag arbenigwyr eraill, landlordiaid ac adrannau gwladol ynglŷn â deddfau, pobl sengl sydd heb gartref a datrys problemau ym maes tai.\nY gymdeithas hon yw prif gorff proffesiynol yr asiantau sy’n rhoi tai ar osod. Mae’i haelodau’n broffesiynolion sy’n gweithio ar bob lefel boed berchennog cwmni neu weithiwr gweinyddol.\nPolisïau Llywodraeth San Steffan ynglŷn â thai preifat sydd ar osod.\nCrisis – gwybodaeth i weithwyr tai\nMae Crisis yn elusen i bobl ddigartref y Deyrnas Gyfunol ac mae wedi ymroi i drechu digartrefedd trwy gynnig gwasanaethau hanfodol ac ymgyrchu dros newidiadau.\nRent Smart Cymru\nDyma’r gwasanaeth sy’n cofrestru landlordiaid ac yn rhoi trwyddedu i landlordiaid ac asiantau mae Deddf Tai Cymru 2014 yn berthnasol iddyn nhw.\nGwefan y caiff landlordiaid ac asiantau ei defnyddio yn rhad ac am ddim ynglŷn â rhoi tai ar osod. Mae ganddi fforwm, blogiau, erthyglau, diweddariadau cyfreithiol, y newyddion dyddiol, crynodebau a dolenni â chyfryngau cymdeithasol. Mae’n cynnig gwybodaeth gynhwysfawr a dibynadwy am amryw bynciau megis penderfyniadau llysoedd a phrosesau/gweithdrefnau rhoi tai ar osod yn ogystal ag adnoddau megis ffurflenni, rhybuddion a llythyrau safonol.\nLocal Government Association - Housing\nMae Cymdeithas Llywodraeth Leol Lloegr yn sefydliad trawsbleidiol sy’n gweithio ar ran cynghorau lleol o dan arweiniad gwleidyddion i ofalu y bydd Llywodraeth San Steffan yn rhoi sylw priodol i faes llywodraeth leol.\nMae’r gymdeithas hon yn rhoi cymorth a chynghorion arbenigol i landlordiaid ynglŷn â phob rhan o brosesau rhoi tai ar osod.\nLlywodraeth Cymru – Tai ac Adfywio – Rhentu\nLlywodraeth Cymru yw llywodraeth ddatganoledig y wlad hon gan helpu i wella byd y trigolion a gofalu bod Cymru yn lle gwell i fyw a gweithio ynddo.


“Gorddibyniaeth” Cymru ar yr Undeb Ewropeaidd – ‘angen cynllun’ – Golwg360\n“Gorddibyniaeth” Cymru ar yr Undeb Ewropeaidd – ‘angen cynllun’\n24 Rhagfyr 2016 am 08:50\nMae’r Ceidwadwyr Cymreig wedi galw ar Lywodraeth Cymru i lunio cynllun masnachu i Gymru ar ôl gadael yr Undeb Ewropeaidd.\nYn ôl y Ceidwadwyr, mae angen cynllun er mwyn mynd i’r afael â “gorddibyniaeth” Cymru ar allforio nwyddau i’r Undeb Ewropeaidd.\nRoedd arweinydd y Ceidwadwyr Cymreig, Andrew RT Davies, wedi ymgyrchu dros bleidlais Brexit yn y refferendwm ym mis Mehefin.\nMae Cymru’n allforio 67.7% o’i nwyddau i’r Undeb Ewropeaidd, ac mae angen strategaeth economaidd newydd ar y wlad i allforio i wledydd y tu allan i’r Undeb Ewropeaidd, yn ôl y Ceidwadwyr.\nCymru yw’r wlad sy’n allforio fwyaf i Ewrop, o gymharu â gwledydd eraill y Deyrnas Unedig – y ffigwr i holl wledydd Prydain gyda’i gilydd yw 49.4%.\nCynllun ar y gweill\nMae golwg360 ar ddeall fod gan Lywodraeth Cymru gynlluniau i gyhoeddi papur yn y flwyddyn newydd a fydd yn amlinellu cynlluniau ar gyfer Brexit.\n“Dyw hyn ddim am dorri lefel y masnachu ag Ewrop,” meddai llefarydd y Ceidwadwyr Cymreig ar yr economi, Russell George.\n“Mae’n rhaid i ni sicrhau bod economi Cymru mor wydn ac agored â phosib wrth i ni ddechrau ar gyfnod newydd o fasnach rydd.\n“Mae’n glir bod dull y Llywodraeth Lafur yn methu, ac mae gorddibyniaeth economi Cymru ar allforio i’r Undeb Ewropeaidd wedi dod yn broblem fawr ar gyfnod pan fo gennym ni’r cyfle i ehangu’r marchnadoedd rydym yn eu hallforio.\nYn ôl Russell George, mae gan Gymru “gyfle hanesyddol” bellach ers ethol Donald Trump yn Arlywydd America, sydd wedi “dangos” fod ganddo ddiddordeb i fasnachu â’r Deyrnas Unedig.\n“Mae 2017 yn gyfle i ddatblygu strategaeth economaidd newydd, a bydd rhaid i hon gynnwys cynllun i fanteisio ar gyfleoedd Brexit drwy hybu masnachu â gweddill y byd.”\nYmateb ‘clir a chwim’\nWrth ymateb, dywedodd llefarydd ar ran Llywodraeth Cymru: “Mae ein hymateb i Brexit wedi bod yn glir ac yn chwim.\n“Mae’r Prif Weinidog eisoes wedi ymweld â’r Unol Daleithiau i gyfarfod ag arweinwyr busnes i drafod posibiliadau ôl-Brexit i Gymru.\nMae hyn yn rhan o’n hymrwymiad ehangach i ysgogi allforion i farchnadoedd newydd a rhai sydd eisoes yn bodoli.\n“Rydyn ni hefyd yn gweithio er mwyn sicrhau bod ein heconomi’n parhau i dyfu ar ôl i ni adael yr Undeb Ewropeaidd drwy adeiladu ar y lefelau uchaf o fuddsoddiad i mewn i greu swyddi o’r safon uchaf.”


BBC - Y Glannau - Cofio'r Dywysoges Gwenllian\nEleni, aeth taith flynyddol Côr Glan Alun [Arweinydd: Dr Goronwy Wynne] â nhw i Swydd Lincoln, yn Nwyrain Lloegr.\nYn ystod yr arhosiad yn Lincoln, cafwyd cyfle i ganu yng nghadeirlan y ddinas, adeilad trawiadol sydd ymhlith eglwysi cadeiriol godidocaf yr ynysoedd hyn. Trefnwyd hefyd i'r Côr gynnal cyngerdd ar y cyd gyda Chôr Meibion tref Louth ac i gymryd rhan mewn gwasanaeth, fore Sul, yng Nghapel Monks Road yn y ddinas.\nCysylltiad â Chymru\nWrth i rywun deithio ar hyd gwastadeddau isel a digon undonog Swydd Lincoln, tiroedd a fu unwaith dan wyneb y môr, mae'n anodd meddwl sut y gallai'r fath le fod â chysylltiad â Chymru. Mae'n anoddach fyth credu bod cysylltiad felly'n bod, ei fod yn un pwysig, a'i fod yn bodoli ers canrifoedd lawer. Y cysylltiad hwnnw, yn anad dim, a fu'n symbyliad i'r trefniant a wnaed i aelodau'r Côr deithio tuag ugain milltir o Lincoln, ar brynhawn Sul yr ymweliad, i le o'r enw Sempringham.\nYm Mehefin 1282 yng Ngarth Celyn, Abergwyngregyn, ganwyd merch i Eleanor, gwraig Llywelyn ein Llyw Olaf. Roedd Eleanor yn ferch i'r barwn Ffrengig, Simon de Montfort, a oedd yn ŵr dylanwadol yng ngwleidyddiaeth Lloegr ar y pryd. Roedd de Montfort yn perthyn trwy waed i Iorwerth [Edward] y Cyntaf, brenin Lloegr. Pan laddwyd Llywelyn yng Nghilmeri yn Rhagfyr yn yr un flwyddyn, roedd ei ferch, Gwenllian, yn chwe mis oed. Gan nad oedd ganddi frawd, hi oedd aeres Tywysogion Gwynedd a theulu brenhinol Aberffraw.\nYn fuan ar ôl marwolaeth Llywelyn, daeth Cymru gyfan dan reolaeth Iorwerth, ac aeth hwnnw ati, yn gwbl ddidrug¬aredd, i ddifa holl aelodau teulu brenhinol Cymru. Er mai baban diymadferth oedd Gwenllian, deallai Iorwerth y gallai rhai ei gweld fel symbol, ac y gallai hynny fod yn fygythiad iddo. Gwyddai y byddai'n rhaid iddo gael gwared arni, ond gwyddai hefyd y byddai ei lladd yn ennyn cynddaredd y Cymry. Ar ben hynny roedd hi'n perthyn iddo.\nYn y diwedd, pan oedd Gwenllian yn ddeunaw mis oed, trefnodd Iorwerth i'w herwgipio a'i halltudio ac fe aed â hi'r holl ffordd i Sempringham, lle cafodd ei rhoi yng ngofal lleianod y Priordy oedd yno. Trwy wneud hynny sicrhaodd Iorwerth na fyddai hi byth yn cael plant. Yno, ymhell o'i gwlad, ni fyddai neb yn gwybod pwy oedd hi, ac yno y bu hi farw yn 1337, heb wybod dim am ei theulu, ei gwlad na'i hiaith.\nMae stori Gwenllian yn un drist, ac mae'n anodd dod o hyd i'w stori mewn unrhyw lyfr hanes. Dim ond yn gymharol ddiweddar y codwyd cofeb iddi yn Sempringham a chafodd honno ei malurio ar ddyddiad pen-blwydd Diana, gwraig y Tywysog Charles, gan rywrai a deimlai mai Diana oedd gwir Dywysoges Cymru. Mae'n debyg eu bod yn teimlo nad oedd lle i gofeb Gwenllian ar dir Lloegr.\nErbyn heddiw, fodd bynnag, mae cofeb newydd, fwy sylweddol, wedi'i chodi yn lle'r un wreiddiol gan Gymdeithas y Dywysoges Gwenllian. Daeth y maen coffa presennol o chwarel wenithfaen Penmaenmawr, heb fod ymhell o'r fan lle ganwyd Gwenllian. Mae rhai pobl yn dweud bod rhyw arwyddocad arbennig i'r ffaith fod ffurf lleian i'w weld yn eglur yn y maen hwnnw.\nBu ymweliad aelodau'r Côr â'r gofeb a'r eglwys sydd gerllaw iddi yn ddigwyddiad cofiadwy ac emosiynol. Cawsom ein croesawu i Sempringham gan aelodau Cymdeithas Gwenllian sy'n byw yn Swydd Lincoln, a gosodwyd torch o flodau, ar ffurf coron, ger y gofeb gan Heulwen Bott, Ysgrifennydd a Threfnydd Teithiau'r Côr. Cyn i'r aelodau ymgynnull o amgylch y gofeb i ganu Dros Gymru'n Gwlad' a'r Anthem Genedlaethol, gwrandawyd ar Nesta Ellis yn darllen y cywydd 'Yn Sempring¬ham' gan Mererid Hopwood.\nGeirlau olaf y cywydd hwnnw yw:\n'Ynom ni mae Gwenllian,\nhi yw'r gerdd a nodau'r gân,\na chaff hi eto ei choffau.\nYma heddiw, rhaid maddau.\nCanon E. Trefor Jones, Llandudno\nFe wyddai saith lleian arall, a gyfoesai a Gwenllian yn Sempringham, pwy oedd hi! Merched Dafydd, ewythr Gwenllian, oedd y saith lleian arall; hwythau hefyd yn garcharorion mewn gwahanol leiandai Urdd St Gilbert yn swydd Lincoln. Treuliodd y Dywysoges Gwladys 1283 - 1336 yn gaeth ym Mhriordy Urdd Gilbert yn Sixhills. Bu farw o fewn blwyddyn i Wenllian.\nWed Jun 3 20:07:20 2009


Mae anweithgarwch economaidd yn bryder mawr, yn lleol, yn rhanbarthol ac yn genedlaethol. Dyma fater lle na cheir atebion hawdd. Os yw’r Cyngor a’i bartneriaid i wneud gwahaniaeth, bydd angen dod o hyd i ddulliau newydd a ffyrdd newydd o gydweithio. Oherwydd y rhesymau hyn mae gr?p o gynghorwyr yn Abertawe wedi cynnal ymchwiliad manwl i’r pwnc heriol hwn. Un o’u prif gasgliadau yw bod angen gwneud mwy i helpu i godi gobeithion pobl ifanc cyn iddynt ddod i’r farchnad swyddi.\nYn ystod y chwe mis diwethaf mae Panel Ymchwiliad Craffu wedi edrych ar y materion sy’n ymwneud â hyn mewn mwy o fanylder ac maent wedi cyfweld â gweithwyr proffesiynol o nifer o asiantaethau, yn ogystal â defnyddwyr gwasanaeth, er mwyn deall y sefyllfa’n well ac i glywed eu pryderon. Mae’r adroddiad a gynhyrchwyd gan y Panel Ymchwiliad Craffu ‘Di-waith, nid Diwerth’ yn rhoi nifer o argymhellion, sy’n amlinellu’r hyn y mae’r Panel yn ei gredu y gall y Cyngor a’i bartneriaid ei wneud i leihau anweithgarwch economaidd.\nUn o’r syniadau a oedd yn deillio o’r ymchwiliad oedd y dylid hyrwyddo addysg uwch a phellach ar oed iau mewn ysgol, fel bod plant yn dysgu o oed cynnar bod addysg i bawb, gan eu cynnwys nhw. Gobeithir wrth feithrin y wybodaeth bod llwyddiant o fewn cyrraedd pawb ac annog addysg y tu hwnt i fur yr ysgol, yn ogystal â hyrwyddo entrepreneuriaeth ymhlith pobl ifanc, bydd llawer o bobl ifanc, sy’n ddi-waith ar hyn o bryd, neu mewn cyflogaeth nad yw’n talu llawer, yn ennill gyrfaoedd boddhaol a chwarae rhan bwysig mewn cymdeithas yn y dyfodol.\nRoedd y Panel yn teimlo y byddai o fudd i blant ysgol pe byddai cynrychiolwyr o brifysgolion a cholegau’n mynychu ysgolion i siarad â phlant am addysg bellach ac uwch ac, yn fwy pwysig, eu bod yn eu hysbysu fel eu bod yn sylweddoli nad yw addysg bellach ac addysg uwch y tu hwnt i’w gafael ac y gallant ymgeisio i gyrraedd y fan hon pan fyddant yn gadael yr ysgol. Hefyd, roedd y Panel yn teimlo y dylid annog gwell cyfathrebu rhwng ysgolion, colegau a phrifysgolion.\nMae rhai o’r cynigion eraill yn yr adroddiad yn cynnwys:\nEhangu cynlluniau prentisiaeth y tu hwnt i’r traddodiadol, gan gynnwys mewn swyddfeydd ac annog cyflogwyr lleol.\nGwella mynediad at gyfleoedd cyflogaeth i’r anabl a darparu gwell cefnogaeth a gwasanaethau ar gyfer y gr?p di-waith cenhedlaeth a hir dymor\nDarparu cymhelliannau a chefnogaeth gynyddol i fusnesau mewn perthynas â materion recriwtio a chyflogaeth;\n‘Un Pwynt Mynediad’ mewn perthynas â chyfleoedd cyflogaeth, fel bod gan pob gr?p fynediad cyfartal i swyddi/hyfforddiant a phrentisiaethau sydd ar gael.\nMentrau gyda phobl ifanc yr ystyrir eu bod mewn perygl o fod yn NEET (Nid mewn Addysg, Cyflogaeth, na Hyfforddiant) o oed cynharach.\nDigwyddiadau entrepreneuriaeth rheolaidd i annog pobl ifanc.\nMae’r Cyngor yn gobeithio mynd i’r afael ag anweithgarwch economaidd gyda help ei bartneriaid. Bydd y Cyngor yn monitro ei gynigion ac adrodd yn ôl am ei gasgliadau yn y dyfodol, felly ‘cadwch lygad am yr wybodaeth ddiweddaraf’.\nGellir cael mynediad i’r adroddiad hwn yn Llyfrgell Craffu Abertawe (www.abertawe.gov.uk/scrutinylibrary)


1-30 o 72 canlyniadau chwilio\nMae’r Ysgol Mathemateg yn cynnig amrywiaeth eithriadol o eang o gyfleoedd ar gyfer astudiaethau ôl-raddedig mewn mathemateg.\nMae’r amrywiaeth eang o arbenigedd o fewn yr Ysgol Ffiseg a Seryddiaeth yn galluogi’r Ysgol i gynnig amrywiaeth o gyfleoedd ar gyfer radd uwch mewn ymchwil.\nConnectivity of group C*-algebras\nThe aim of this project is to develop a platform for healthcare operations management underpinning strategic, tactical and operational decisions.\nDysgu peirianyddol a chloddio data\nOptimeiddio Lleoliad Gorsafoedd Gwefru ar gyfer Cerbydau Trydanol mewn Rhwydweithiau Ffyrdd\nHomogenisation of periodic problems in linear PDEs and non-linear elasticity\nThis project seeks to understand the role of noise in agent based decision making and specify how individual actions can lead to global decision making.\nBydd y prosiect hwn yn defnyddio dadansoddiad graddfa luosog gyda thechnegau mathemategol safonol eraill er mwyn cael yr ateb cyffredinol mewn gofod tri dimensiwn.\nCohomoleg bwndel parhaus\nNod y prosiect yw creu isffactorau sy’n gysylltiedig â chategorïau tensor lled-rhesymegol ac ymchwilio i’w priodweddau.


Sut i ddidoli data yn ôl achos sensitif yn Excel?\nYn rhagori, gallwch chi ddidoli gwerthoedd yn nhrefn ddisgynnol neu esgynnol, ond a ydych chi erioed wedi bod eisiau didoli data yn ôl achos sensitif? A dweud y gwir, gyda swyddogaeth Trefnu Excel, gallwch chi ddidoli data yn ôl achos sensitif, ond efallai nad ei drefn ddidoli yw'r ateb rydych chi ei eisiau. Weithiau, rydych chi am ddidoli'r holl uwchgynhadledd yn y brig a dilyn y llythrennau bach fel y dangosir llun 1, ond weithiau, rydych chi am ddidoli'r drefn fel a, A, b, B ... fel y dangosir screenshot 2. Nawr, dywedaf wrthych y triciau i ddatrys y tasgau hyn yn gyflym yn Excel.\nTrefnwch ddata mewn achos sy'n sensitif gyda cholofn gymorth (pob un ar y brig, a dilyn llythrennau bach)\nTrefnwch ddata mewn achos sy'n sensitif i Swyddogaeth Diffiniedig (pob uchaf yn y brig, a dilynwch lythrennau bach)\nTrefnu data rhag ofn yn sensitif gyda Kutools ar gyfer Excel (didoli data fel y gorchymyn hwn: a, A, b, B, c. C…)\nI ddidoli'r data uchaf, ac yna dilynwch y llythrennau bach, gallwch ddefnyddio fformiwla i greu colofn gymorth, ac yna didoli'r golofn gymorth.\nKutools ar gyfer Excel, gyda mwy na 120 swyddogaethau Excel defnyddiol, gwella eich effeithlonrwydd gweithio ac arbed eich amser gweithio.\nTreial Am Ddim 60 diwrnodprynu\n1. Dewiswch gell wag wrth ymyl eich data, yna teipiwch y fformiwla hon = (CÔD (CHWITH (A1))> 90) + 0 i mewn iddo, yna pwyswch Rhowch allwedd, ac yna llusgwch y handlen llenwi auto i lawr i gymhwyso'r fformiwla hon. Gallwch weld bod rhywfaint o rif 0 ac 1 yn cael eu harddangos yn y celloedd, a rhif 0 yn nodi bod y cymeriad cyntaf yn llythyren uchaf yn y gell gyfatebol, a'i rhif 1 yn nodi nad yw'r cymeriad cyntaf yn llythyren uchaf yn y gell gyfatebol. Gweler sgrinluniau:\n2. Yna cadwch y celloedd fformiwla hyn wedi'u dewis, a chlicio Dyddiad, Yna dewiswch Trefnu Lleiaf i'r Mwyaf or Trefnu Mwyaf i'r Lleiaf yn ôl yr angen. I ddidoli uppercase ar y brig, dewiswch Trefnu Lleiaf i'r Mwyaf. Gweler y screenshot:\n3. Yna yn y popping Rhybudd Trefnu deialog, gwirio Ehangu'r dewis opsiwn. Gweler y screenshot:\n4. Cliciwch Trefnu yn. Nawr mae'r holl uppercases ar y brig, a llythrennau bach ar y gwaelod.\nGallwch chi gael gwared ar y golofn cynorthwyydd os nad oes ei hangen arnoch chi mwy.\nOs ydych chi'n hoffi astudio yn VBA, gallwch ddefnyddio isod cod VBA i wneud yr un canlyniad â cholofn cynorthwyydd.\nKutools ar gyfer Excel, gyda mwy na 120 swyddogaethau Excel defnyddiol, gwella effeithlonrwydd gweithio ac arbed amser gweithio.\nEwch Lawrlwytho Treial Am Ddim 60 Diwrnod\nPrynu Paypal / Fy Masnach\n1. Gwasgwch Alt + F11 allweddi i alluogi Microsoft Visual Basic ar gyfer Ceisiadau ffenestr, yna cliciwch Mewnosod > Modiwlau.\n2. Yna yn ffenestr y Modiwl newydd, pastiwch islaw cod VBA i mewn iddo.\nVBA: Trefnu achos data yn sensitif.\n3. Yna arbedwch y cod ac ewch yn ôl i'ch taflen waith, ac yna dewiswch gell wag wrth ymyl eich data, a theipiwch y fformiwla hon = StrToHex (I1) i mewn iddo, yna llusgwch handlen autofill i lawr i gymhwyso'r fformiwla hon i gelloedd. Gweler y screenshot:\n4. Yna gallwch weld bod rhai rhifau yn y celloedd, a chadw'r celloedd fformiwla wedi'u dewis, a mynd iddynt Dyddiad tab, a dewis Trefnu Lleiaf i'r Mwyaf, gweler y screenshot:\n5. Yna yn y dialog popping, gwiriwch Ehangu'r Dewis.\n6. Cliciwch Trefnu yn. Nawr mae'r holl uppercases ar y brig, a llythrennau bach ar y gwaelod.\nGallwch chi ddileu'r celloedd fformiwla yn ôl yr angen.\nOs ydych chi am i'r math o ddata fel isod gael ei ddangos, ni all y dull uchod eich helpu chi. Fodd bynnag, gallwch ddefnyddio Kutools ar gyfer Excel'S Trefnu Uwch cyfleustodau i'ch helpu i orffen y dasg hon yn gyflym.\n1. Dewiswch y data rydych chi am ei ddidoli, a chliciwch Menter > Trefnu Uwch. Gweler y screenshot:\n2. Yn y Trefnu Uwch deialog, dewiswch y golofn rydych chi am ei didoli, a dewiswch Gwerthoedd dan Trefnu rhestr, yna dewiswch A i Z yn y Gorchymyn rhestr, a chofiwch wirio Achos sensitif blwch gwirio, os nad oes pennawd ar eich data, dad-diciwch Mae penawdau yn fy data. Gweler y screenshot:\n3. Cliciwch Ok. Nawr mae'r data wedi'i ddidoli fel y dangosir isod.\ngyda Kutools ar gyfer Excel'S Trefnu Uwch swyddogaeth, gallwch chi ddidoli data yn ôl diwrnod yr wythnos, amlder, parth post, gwerth absoliwt, hyd testun ac ati.\nOs oes gennych ddiddordeb yn yr ychwanegiad hwn, cliciwch yma i dadlwythwch y treial am ddim 60 diwrnod.


Abertawe - Cynllun Hawliau Plant a Phobl Ifanc\nMae'r cyngor wedi creu cynllun hawliau plant a phobl ifanc sy'n cynnwys Confensiwn y Cenhedloedd Unedig ar Hawliau'r Plentyn (CCUHP) i'n holl bolisïau a'n swyddogaethau.\nTrosolwg o'r CCUHP\nYm 1945, mabwysiadodd y Cenhedloedd Unedig y Datganiad Cyffredinol o Hawliau DynolYn agor mewn ffenest newydd. Mae gan BAWB yr hawliau hyn.\nYn ogystal â hyn, ym 1989, datblygodd y Cenhedloedd Unedig fframwaith ychwanegol sy'n gosod yr hawliau y dylai fod gan blant (0-18 oed), a fyddai'n caniatáu iddynt gymryd rhan yn y gymdeithas mewn ffordd gyfiawn a diogelu a darparu ar gyfer eu gwendidau yn ôl yr angen. Mae gan Confensiwn y Cenhedloedd Unedig ar Hawliau'r PlentynYn agor mewn ffenest newydd 42 erthygl sy'n nodi sut y dylid trin plant.\nYm mis Medi 2013, gwnaeth Aelodau'r Cabinet dros Gyfleoedd i Blant a Phobl Ifanc a Dysgu a Sgiliau gyflwyno adroddiad i'r cyngorYn agor mewn ffenest newydd a geisiodd gynnwys y CCUHP yn Fframwaith Polisi'r Awdurdod, a chreu ymagweddau cadarnhaol at hawliau plant a phobl ifanc ym mholisi a swyddogaethau Dinas a Sir Abertawe. Rhoddodd y cyngor ei gefnogaeth lawn i roi'r cynllun ar waith.\nMabwysiadwyd y Cynllun Hawliau Plant a Phobl Ifanc yn swyddogol gan y CabinetYn agor mewn ffenest newydd ar 21 Hydref 2014.\nPwyntiau Allweddol mewn perthynas â'r Cynllun Hawliau Plant a Phobl Ifanc\nMae'r cynllun yn darparu trosolwg o'r trefniadau y byddwn yn eu rhoi ar waith er mwyn sicrhau ein bod yn gallu dangos ein bod yn parchu'r CCUHP trwy:\nGynnwys asesiadau effaith Hawliau Plant yn y Broses Asesu Effaith Cydraddoldeb.\nHyfforddiant a chynyddu ymwybyddiaeth staff, plant a phobl ifanc a'r cyhoedd.\nAdrodd a monitro ein cynnydd.\nDeilliannau disgwyliedig a thystiolaeth.\nSut rydym yn mynd i'r afael ag adborth a heriau.\nCyhoeddwyd y cynllun drafft ar gyfer ymgynghori arno yn ogystal ag amserlen o ddigwyddiadau i gynnwys plant a phobl ifanc. Ni wnaed newidiadau sylweddol o ganlyniad i'r ymgynghoriad; roedd yr ymatebion yn gadarnhaol ac yn cefnogi'r cynllun.\nBydd adroddiad cynnydd blynyddol yn cael ei gyhoeddi (Tachwedd 2015) a fydd yn mynd trwy ein proses Craffu a bydd Hyrwyddwr Craffu yn cael ei enwebu.\nBydd Arsyllfa Hawliau Dynol Cymru hefyd yn cyfrannu at yr adroddiad blynyddol.Rydym yn edrych ar 3 dogfen allweddol ar gyfer gwelededd hawliau plant ac yn cynnal cyfweliadau gyda'r Bwrdd Gweithredol er mwyn sefydlu llinell sylfaen i fesur ein gwaith yn y dyfodol. Bydd hyn yn cael ei ailadrodd ym mis Medi 2015 ac yn cael ei fwydo i'n hadroddiad cynnydd cyntaf.\nOs hoffech wybodaeth ychwanegol, neu os oes gennych unrhyw gwestiynau neu ymholiadau, e-bostiwch ni yn uncrc@swansea.gov.uk\nDeall Eich Hawliau! [1MB]Yn agor mewn ffenest newydd\nChildren and Young People’s Rights Scheme 2014 [126KB]Yn agor mewn ffenest newydd\n■ Hawliau plant a phobl ifanc\nDiweddarwyd y dudalen ddiwethaf 15.07 14.08.2017


Clodfori Gwirfoddolwyr | The National Botanic Garden of Wales\nWildlife Walks Clodfori Gwirfoddolwyr Gall wirfoddolwyr ddod â ffrind am ddim i’r Ardd Fotaneg Genedlaethol i ddathlu wythnos arbennig.\nYn ystod Wythnos Genedlaethol Gwirfoddolwyr (Mehefin 1-9), mae pob un o wirfoddolwyr yr Ardd yn cael eu hannog i arddangos y gwaith da maen nhw’n ei wneud i’w ffrindiau a’u teuluoedd, ac i fanteisio ar y cyfleuster arbennig ‘Un yn Fwy’ pan fyddan nhw’n dangos eu bathodyn gwirfoddolwr.\nMae’r Ardd yn ffodus o gael criw o fwy na 150 o wirfoddolwyr, sydd wedi rhoi cymorth gwerthfawr iawn ers y cyfnod cyn i’r Ardd agor yn 2000. O yrru bygi, arwain teithiau, garddio, tynnu lluniau, gwaith swyddfa, dosbarthu taflenni a chynorthwyo gydag wyna, gall swyddogaeth gwirfoddolwr fod mor amrywiol ac arbenigol ag y dymuna’r gwirfoddolwr hwnnw. Gall rai gwirfoddolwyr weithio’n dymhorol yn unig, neu am brynhawn y mis; mae gwaith arferol wythnosol gan rai, neu gallant weithio ar y penwythnos yn unig.\nMeddai Cydlynydd Gwirfoddoli’r Ardd, Jane Down: “Mae’r gwirfoddolwyr yn aml yn arwyr nas clodforir mewn mudiadau, ac maen nhw’n gweithio’n galed iawn y tu ôl i’r llenni er mwyn sicrhau bod y profiad a gaiff yr ymwelydd yn yr Ardd Fotaneg yn un cofiadwy. Mae’n addas iawn bod yr Wythnos Gwirfoddolwyr yn rhoi cyfle inni ddiolch iddynt am eu gwaith. Mae’r amrywiaeth o dasgau a gweithgareddau y maen nhw’n ymgymeryd â nhw yn rhyfeddol, ac yn dangos gwir frwdfrydedd ac angerdd dros yr Ardd.”\nMeddai Bob Andrews o Landdarog, ger Caerfyrddin, sy’n helpu gydag amrwyiaeth o orchwylion – o lenwi amlenni i wyna: “Mae’r Ardd yn le arbennig iawn. Mae fy ngwraig Cyndi a mi yn hoffi gwneud ein rhan; ry’n ni’n credu’n wir ei bod hi’n achos aruthrol o deilwng. Mae’n braf meddwl ein bod ni’n cyfrannu – hyd yn oed yn ein ffordd bychan ni – at lwyddiant y lle gwych hwn, sy’n cael ei fwynhau gan ddegau o filoedd o ymwelwyr o ar draws y byd.”\n*Mae Wythnos Gwirfoddolwyr yn ddathliad cenedlaethol o wirfoddolwyr a gwirfoddoli sy’n digwydd yn flynyddol. Mae Wythnos Gwirfoddolwyr yn chwarae rhan enfawr yn codi proffil y miliynau o wirfoddolwyr sy’n cyfrannu’n rheolaidd at ein cymunedau, gan ysbrydoli eraill i wirfoddoli hefyd.


Stopio Dyblygu! - Insight To Duplicate Content Gan Khachaturyan Nataliya, Semalt Content Strategist\nNid yw peiriant chwilio Bing, Yahoo, Google ac eraill yn hoffi cynnwys dyblyg. Mae'r cynnwys dyblyg neu gopïo yn golygu bod erthyglau a thestunau tebyg yn cael eu dangos ar wefannau amrywiol ar y rhyngrwyd. O ganlyniad, nid yw'r peiriannau chwilio yn cael syniad o ba wefan sy'n cyhoeddi cynnwys gwreiddiol a sut i restru lluosog o safleoedd neu flogiau. Gall brifo'r safle o wahanol dudalennau gwe yn enwedig pan fydd pobl wedi dechrau gwefannau e-fasnach ac yn cysylltu gwahanol fersiynau o'r un cynnwys. Mae'n bosib cymharu'r cynnwys dyblyg am ansawdd gan y gall achosi problemau wrth i sawl copi o'r un testun neu erthygl fod ar wahanol wefannau.\nKhachaturyan Nataliya, Semalt Content Strategist, yn esbonio hynny, fel darllenydd, na fyddwch chi'n hoffi gwahanol safleoedd yn postio'r un peth dro ar ôl tro. Nid yw hyd yn oed y peiriannau chwilio yn hoffi gwefannau a blogiau sy'n arddangos cynnwys dyblyg yn unig ar gyfer gwella'r rhengoedd. Os ydych chi'n wynebu'r mater hwn, nid ydych chi ar eich pen eich hun gan fod llawer o wefeistri gwe yn cwyno amdano a chyflwynwyd systemau rheoli cynnwys gwahanol i atal cynnwys dyblyg.\nAchosion cynnwys dyblyg\nMae yna nifer o resymau pam mae cynnwys yn cael ei gopïo a'i dyblygu ar y we. Yn aml, nid yw defnyddwyr yn copïo'r cynnwys eu hunain, ac mae'r rhan fwyaf o gontractau yn cael eu copïo gan robotiaid a robotiaid sbamwyr. Mae'n digwydd oherwydd nad yw'r datblygwyr yn meddwl fel y defnyddiwr na porwr ac maen nhw ddim ond yn teimlo fel botiau neu bryfed cop. Efallai eich bod wedi sylwi bod y systemau cronfa ddata yn pweru'r gwefannau cyfan ac yn yr un gronfa ddata, mae gwefannau a meddalwedd sy'n caniatáu i'r un erthyglau gael eu cyhoeddi sawl gwaith ar y rhyngrwyd.\n1. Mae'r IDau Sesiwn\nOs ydych chi am gadw golwg ar yr ymwelwyr a storio'r wybodaeth am eich gwefan, dylech roi "sesiynau" gwahanol i'r ymwelwyr. Cynhelir y sesiwn pan fydd defnyddiwr yn clicio ar eich cyswllt neu'ch tudalen we trwy'r ID sesiwn. Gallwch ddefnyddio cwcis i'w gwneud yn bosibl a bydd yn golygu bod yr holl gysylltiadau mewnol yn cael yr IDs sesiwn ynghlwm wrth URL.\n2. Y paramedrau URL a ddefnyddir ar gyfer didoli a thracio\nPrif achos arall ar gyfer cynnwys dyblyg neu gopïo yw defnyddio gwahanol paramedrau URL na all newid y cynnwys ar dudalen benodol. Er enghraifft, gallwch weld https://www.abc.com/keyword-x/and https://www.abc.com/keyword-x/?source=rss ar yr un pryd ond nid ydynt yn URLau tebyg ac bydd y peiriannau chwilio yn eu gosod yn wahanol. Ni all pob paramedr sydd wedi'i ychwanegu at yr URL newid y darnau hanfodol o gynnwys.\n3. Sgrapwyr a syndiceiddio cynnwys\nWeithiau bydd gwefannau trydydd parti yn copïo'ch cynnwys yn fwriadol, heb roi gwybod i chi unrhyw beth. Nid ydynt bob amser yn rhoi credyd i'ch cynnwys gwreiddiol, ac nid yw'r peiriannau chwilio yn deall sut i ddelio â'r problemau hyn. Y mwyaf enwog yw eich safle, bydd y mwy o sgrapwyr a sbamwyr yn dwyn ei gynnwys.\n4. Gwahoddiad sylwadau\nMewn Wordpress a systemau rheoli cynnwys eraill, mae yna opsiynau i ddileu'r sylwadau. Mae'n arwain at ddyblygu'r erthyglau ar y rhyngrwyd.\nOs yw eich WordPress neu system rheoli cynnwys arall yn creu tudalennau sy'n hawdd eu hargraffu a'u bod yn eu cysylltu â'ch erthyglau, bydd Google yn ei chael yn anghyfreithlon ac efallai y bydd yn rhwystro eich safle. Felly, dylech osgoi'r tudalennau sy'n hawdd eu hargraffu a'u ffocws ar gynnwys sydd wedi'i ysgrifennu'n newydd.\nYr ateb ar gyfer y cynnwys dyblyg\nOs ydych wedi penderfynu pa URLau yw URLau canonig ar gyfer eich cynnwys, dylech ddechrau'r drefn o ganu canoli cyn gynted ā phosib. Mae'n golygu y byddai'n rhaid i chi adael i'r peiriannau chwilio wybod am fersiynau canonig eich tudalennau gwe a gadael iddynt ddod o hyd iddi mor gynnar â phosib. Mewn rhai achosion, gallwch chi atal y system gyfan rhag creu URLau anghywir eich cynnwys, ond weithiau mae'n cael ei ailgyfeirio'n anfwriadol. Os ydych chi wedi copïo cynnwys rhywun, mae'n bwysig credi'r ffynhonnell fel bod y peiriannau chwilio'n cael syniad o ble mae'r cynnwys yn dod. Fodd bynnag, rydym yn awgrymu ichi osgoi copïo cynnwys pobl eraill ac ysgrifennu eich erthyglau eich hun yn rheolaidd. Bydd yn eich helpu i gael safle peiriant chwilio da Source .


11 o raeanwyr newydd wedi'u henwi a'u cyflwyno ar gyfer tymor y gaeaf | Traffig Cymru\n11 o raeanwyr newydd wedi'u henwi a'u cyflwyno ar gyfer tymor y gaeaf\nBydd 11 cerbyd graeanu newydd yn helpu i gadw gyrrwyr yn symud y gaeaf hwn ar y rhwydwaith ffyrdd strategol yn Ne Cymru. Byddant yn ffurfio cyfanswm o 40 o raeanwyr sydd wedi'u huwchraddio yn Ne Cymru gyda 19 arall i ddod y flwyddyn nesaf.\nRydyn ni wedi dewis enwau i'r peiriannau graenu sy'n gysylltiedig â'r tywydd a thema cymreig o'r awgrymiadau gwych gan y cyhoedd.\nHoffem ddiolch i'r cyhoedd am eu hawgrymiadau. Rydyn ni wedi cael ein llethu gan yr ymateb. Dilynwch #EnwiEinGraenwyrDC i ddarganfod yr enwau nesaf pan fydd y graeanwyr ychwanegol yn cyrraedd y flwyddyn nesaf.\nBydd y graeanwyr hyn yn gwella diogelwch i yrwyr a gweithwyr oherwydd gwelliannau i dechnoleg y cerbydau, eu systemau sefydlu ac eu gwelededd gwell. Mae'r cerbydau diweddaraf yn cynnwys technoleg arloesol fel:\n• Dyfais Olrhain GPS\n• Y gallu i ledaenu halen yn awtomatig\n• Y gallu i gymhwyso nifer o ddeunyddiau dadrewi\nY llynedd, ar gyfartaledd, gwnaethom dreulio 83 diwrnod allan o dymor y gaeaf 212 diwrnod yn lledeanu halen ar y rhwydwaith yn Ne Cymru. Ar hyn o bryd mae gennym dros 20,000 tunnell o halen yn ein depos i helpu gyrrwyr parhau ar ein siwrneiau y Gaeaf hwn. Gwyliwch ein fideo isod i ddarganfod sut rydyn ni'n paratoi ar gyfer y gaeaf a sut y gallwch chi hefyd.\nHyd yn oed pan fydd ffyrdd wedi'u graeanu mae'n bwysig bod gyrwyr yn dal i gymryd gofal a gyrru i'r amodau i gadw'n ddiogel. Pan ragwelir tywydd garw dylai gyrwyr ddilyn y cyngor cyffredinol hwn.\n• mewn eira a rhew, dylai gyrwyr gadw at y prif ffyrdd lle gallant a theithio dim ond os oes angen - anogir gyrwyr hefyd i sicrhau bod ganddynt becyn eira yn eu cerbyd, gan gynnwys sgrafell iâ a dad-icer, dillad cynnes a blancedi a sbectol haul i ymdopi â haul isel y gaeaf.\nDilynwch y dolenni ar yr ochr dde i ddarganfod enwau blaenorol i'n graenwyr a sut gallwch chi paratoi ar gyfer y gaeaf.\nEnwau blaenorol graenwyr\nGraenu ar y rhwydwaith- feithiau chwalu mythau


Hughes yn canu clod y blaenwyr\nDiwrnod mawr i Steff Hughes wrth iddo nid yn unig ddathlu ei benblwydd yn 24ain oed ond hefyd arwain y Scarlets i’r cae yn erbyn y Gwyddelod o Leinster.\nYn dilyn siom y golled a’r berfformiad yn erbyn Benetton penwythnos diwethaf roedd y Scarlets yn awyddus iawn i daro’n ôl a rhoi’r trên yn ôl ar y cledrau fel petai er mwyn sicrhau bod ymgyrch Guinness PRO14 yn parhau i symud i’r cyfeiriad cywir.\nGydag anafiadau yn taro’r bois o’r Gorllewin nid oedd buddugoliaeth i fod ond fe welwyd digon o amynedd ac awch i barhau ati a sicrhau’r pwynt bonws ar funud olaf y gêm gan orffen o fewn saith pwynt.\nWrth siarad ar ôl y gêm dywedodd Hughes; “Roedden ni gyd yn teimlo fel ein bod ni wedi gadael ein hunain, a’n gilydd, lawr penwythnos diwethaf a heb berfformio i’r safon ry’n ni’n gallu chwarae.\n“Roedd y perfformiad yn bwysig i ni heddiw er mwyn i ni ddangos ein bod ni’n well tîm na ddangoson ni wythnos diwethaf. Fi’n credu wnaethon ni hynny.\n“Yn amlwg ry’n ni’n siomedig i beidio ennill achos fi’n credu wnaethon ni chwarae rygbi digon da ar adegau i ennill y gêm ond wedi dweud hynny mae’r pwynt bonws yn bwysig.\n“Yn sgîl y tymor mae’r pwyntiau bach yna yn bwysig, yn enwedig ar ôl mynd lawr i 14 dyn gydag anafiadau. Pob clod i’r bois, yn enwedig bois y reng flaen a ddaeth ymlaen yn yr ail hanner. Roedd y sgrymiau diwethaf yna’n wych.\n“Pob clod i Simon Gardiner, Emyr Phillips a Phil Price. Mae’n anodd weithiau i ddod o’r fainc pan mae’r gêm i weld wedi mynd oddi wrtho chi. Fe wnaethon nhw ddangos bod dyfnder gyda ni yn y garfan a digon o gymeriad.\n“Clod i Dan hefyd am gicio’r gic yna ar ôl methu un ryw bum munud cyn hynny. Fe ddangosodd e ei fod e’n gallu perfformio o dan bwysau.\n“Mae’n fraint i fod yn gapten ar glwb sy’n agos iawn at fy nghalon.”\nFe fydd y Scarlets yn croesawu Ulster i Barc y Scarlets nos Sadwrn nesaf, cic gyntaf 7.35pm yn y gyntaf o ddwy gêm gartref yn olynol gyda Leinster yr wythnos wedyn.\nAeth Hughes ymlaen i ddweud; “Fe fydd e’n neis i fod getre, mae gwaith gyda ni i’w wneud wythnos hyn nawr, mae’n bwysig ein bod ni’n paratoi’n dda ar gyfer y gêm yna.”


1 Samuel 4 (BWM) - Bible Society\n1 Samuel 4 BWM\n1A daeth gair Samuel i holl Israel. Ac Israel a aeth yn erbyn y Philistiaid i ryfel: a gwersyllasant gerllaw Ebeneser: a'r Philistiaid a wersyllasant yn Affec. 2A'r Philistiaid a ymfyddinasant yn erbyn Israel: a'r gad a ymgyfarfu; a lladdwyd Israel o flaen y Philistiaid: a hwy a laddasant o'r fyddin yn y maes ynghylch pedair mil o wŷr.\n3A phan ddaeth y bobl i'r gwersyll, henuriaid Israel a ddywedasant, Paham y trawodd yr ARGLWYDD ni heddiw o flaen y Philistiaid? Cymerwn atom o Seilo arch cyfamod yr ARGLWYDD, a deled i'n mysg ni; fel y cadwo hi ni o law ein gelynion. 4Felly y bobl a anfonodd i Seilo, ac a ddygasant oddi yno arch cyfamod ARGLWYDD y lluoedd, yr hwn sydd yn aros rhwng y ceriwbiaid: ac yno yr oedd dau fab Eli, Hoffni a Phinees, gydag arch cyfamod DUW. 5A phan ddaeth arch cyfamod yr ARGLWYDD i'r gwersyll, holl Israel a floeddiasant â bloedd fawr, fel y datseiniodd y ddaear. 6A phan glybu'r Philistiaid lais y floedd, hwy a ddywedasant, Pa beth yw llais y floedd fawr hon yng ngwersyll yr Hebreaid? A gwybuant mai arch yr ARGLWYDD a ddaethai i'r gwersyll. 7A'r Philistiaid a ofnasant: oherwydd hwy a ddywedasant, Daeth DUW i'r gwersyll. Dywedasant hefyd, Gwae ni! canys ni bu'r fath beth o flaen hyn. 8Gwae ni! pwy a'n gwared ni o law y duwiau nerthol hyn? Dyma y duwiau a drawsant yr Eifftiaid â'r holl blâu yn yr anialwch. 9Ymgryfhewch, a byddwch wŷr, O Philistiaid; rhag i chwi wasanaethu'r Hebreaid, fel y gwasanaethasant hwy chwi: byddwch wŷr, ac ymleddwch.\n10A'r Philistiaid a ymladdasant; a lladdwyd Israel, a ffodd pawb i'w babell: a bu lladdfa fawr iawn; canys syrthiodd o Israel ddeng mil ar hugain o wŷr traed. 11Ac arch DUW a ddaliwyd; a dau fab Eli, Hoffni a Phinees, a fuant feirw.\n12A gŵr o Benjamin a redodd o'r fyddin, ac a ddaeth i Seilo y diwrnod hwnnw, â'i ddillad wedi eu rhwygo, a phridd ar ei ben. 13A phan ddaeth efe, wele Eli yn eistedd ar eisteddfa gerllaw y ffordd, yn disgwyl: canys yr oedd ei galon ef yn ofni am arch DUW. A phan ddaeth y gŵr i'r ddinas, a mynegi hyn, yr holl ddinas a waeddodd. 14A phan glywodd Eli lais y waedd, efe a ddywedodd, Beth yw llais y cynnwrf yma? A'r gŵr a ddaeth i mewn ar frys, ac a fynegodd i Eli. 15Ac Eli oedd fab tair blwydd ar bymtheg a phedwar ugain; a phallasai ei lygaid ef, fel na allai efe weled. 16A'r gŵr a ddywedodd wrth Eli, Myfi sydd yn dyfod o'r fyddin, myfi hefyd a ffoais heddiw o'r fyddin. A dywedodd yntau, Pa beth a ddigwyddodd, fy mab? 17A'r gennad a atebodd, ac a ddywedodd, Israel a ffodd o flaen y Philistiaid; a bu hefyd laddfa fawr ymysg y bobl; a'th ddau fab hefyd, Hoffni a Phinees, a fuant feirw, ac arch DUW a ddaliwyd. 18A phan grybwyllodd efe am arch DUW, yntau a syrthiodd oddi ar yr eisteddle yn wysg ei gefn gerllaw y porth; a'i wddf a dorrodd, ac efe a fu farw: canys y gŵr oedd hen a thrwm. Ac efe a farnasai Israel ddeugain mlynedd.\n19A'i waudd ef, gwraig Phinees, oedd feichiog, yn agos i esgor: a phan glybu sôn ddarfod dal arch DUW, a marw o'i chwegrwn a'i gŵr, hi a ymgrymodd, ac a glafychodd: canys ei gwewyr a ddaeth arni. 20Ac ynghylch y pryd y bu hi farw, y dywedodd y gwragedd oedd yn sefyll gyda hi, Nac ofna; canys esgoraist ar fab Ond nid atebodd hi, ac nid ystyriodd. 21A hi a alwodd y bachgen Ichabod; gan ddywedyd, Y gogoniant a ymadawodd o Israel; (am ddal arch DUW, ac am ei chwegrwn a'i gŵr.) 22A hi a ddywedodd, Y gogoniant a ymadawodd o Israel; canys arch DUW a ddaliwyd.


Ymunwch â ni ar gyfer Diwrnod Trysorau Treftadaeth 11 Ionawr 2022 | Cronfa Treftadaeth y Loteri Genedlaethol\nYmunwch â ni ddydd Mawrth 11 Ionawr 2022 i nodi diwrnod #TrysorauTreftadaeth. Mae'n foment ar y cyfryngau cymdeithasol a sefydlwyd gennym i ddathlu prosiectau treftadaeth gwych o bob math yr ydym wedi'u cefnogi dros y blynyddoedd ledled y DU.\nTirwedd aeafol syfrdanol Llyn Ogwen ger Bethesda, Gwynedd\nBeth bynnag yw eich trysorau treftadaeth, cymerwch ran yn y sgwrs ar-lein ar y diwrnod. Gallai rhai syniadau gynnwys:\neitem gasglu ysbrydoledig\nparc lleol y buoch yn ymweld ag ef drwy gydol y pandemig\nyr anifeiliaid a welwch yn eich gardd\nstori dreftadaeth sy'n bwysig i chi neu'ch sefydliad\nEfallai eich bod wedi mwynhau neu greu rhaglen dreftadaeth ar-lein arloesol, efallai yr hoffech ddweud diolch wrth eich staff a'ch gwirfoddolwyr treftadaeth, neu efallai yr hoffech chi gynhoeddi eich prosiect a ariennir gan Gronfa Treftadaeth y Loteri Genedlaethol.\nCastell a gerddi hardd Hillsborough yng Ngogledd Iwerddon\nRhannwch eich #TrysorauTreftadaeth gyda ni ar y cyfryngau cymdeithasol gan ddefnyddio'r hashnod ar 11 Ionawr a thagiwch @HeritageFundCYM / @HeritageFundUK.\nPostiwch lun ysbrydoledig a rhowch wybod i ni pam rydych chi wedi'i ddewis. Cofiwch archwilio'r hyn y mae pawb arall wedi'i ddewis hefyd. Byddwn yn rhannu detholiad o'r rhai gorau.\nAllwn ni ddim aros i ddathlu ein holl drysorau treftadaeth anhygoel ledled y DU a gweld beth fyddwch chi'n ei rannu ar y diwrnod!\nPorwch drwy enghreifftiau o'r gorffennol: #HeritageTreasures - Twitter Search / Twitter\nDod o hyd i brosiectau eraill\nOs oes gennych ddiddordeb mewn darganfod mwy, neu os hoffech gael ffynhonnell ysbrydoliaeth arall, edrychwch ar rai o'r prosiectau gwych rydym wedi'u hariannu.


Mynd yn ddi-bapur gyda biliau Treth y Cyngor neu Drethi Busnes! - Powys\nMynd yn ddi-bapur gyda biliau Treth y Cyngor neu Drethi Busnes!\nBydd trigolion a busnesau Powys erbyn hyn yn gallu derbyn dolen i'w biliau Treth y Cyngor neu Drethi Busnes dros e-bost yn hytrach na drwy'r post.\nMae dros 47,000 o drigolion a busnesau eisoes wedi creu 'Fy Nghyfrif' gyda Chyngor Sir Powys ond rhaid sicrhau ei fod yn gysylltiedig â'u Treth y Cyngor neu Drethi Busnes trwy ychwanegu eu cyfeirnod, os nad ydynt wedi gwneud hynny eisoes, ac yna dewis 'mynd yn ddi-bapur'.\nByddant wedyn yn derbyn dolen i'r bil dros e-bost i'w ddefnyddio i weld neu lwytho'r bil. Bydd modd gweld neu lwytho'r bil unrhyw bryd trwy fynd i 'Fy Nghyfrif'.\nOs nad oes gennych 'Fy Nghyfrif', gallwch gofrestru am un yma: https://cy.powys.gov.uk/logiomewn\nOs oes gennych gyfrif yn barod, ychwanegwch eich cyfeirnod Treth y Cyngor neu Drethi Busnes, yna ateb 'ie' i filiau di-bapur.\nOs ydych wedi rhoi eich cyfeirnod Treth y Cyngor neu Drethi Busnes o'r blaen, bydd rhaid i fynd i 'Fy Nghyfrif' a chlicio ar y dewis 'Mynd yn ddi-bapur'\nBydd modd i drigolion a busnesau ddefnyddio 'Fy Nghyfrif' i weld gwybodaeth bersonol, cynllun rhandaliadau, newid opsiynau talu, gan gynnwys sefydlu neu newid debyd uniongyrchol a gofyn am ad-daliadau.\nDywedodd y Cynghorydd Aled Davies, Dirprwy Arweinydd ac Aelod Portffolio Cyllid: "Rwy'n credu y bydd yn llawer mwy cyfleus i nifer fawr o'n trigolion a'n busnesau i dderbyn eu biliau dros e-bost, ond gyda mantais ychwanegol o leihau'r maint o bapur mae'r cyngor yn ei ddefnyddio."\nMae'r newidiadau hyn wedi deillio o brosiect Powys Ddigidol gyda'r nod o roi mwy o ddewis i drigolion ar sut a phryd y byddan nhw'n rhyngweithio â'r cyngor. Mae hefyd yn rhan o Raglen Drawsnewid y cyngor i wireddu'r dyheadau yn ei gynllun gwella corfforaethol - Gweledigaeth 2025.\nYn ddiweddar, gwnaed newidiadau i gynllun 'Fy Nghyfrif' i'w wneud yn haws i'w ddefnyddio ar gyfrifiadur pen bwrdd a ffonau clyfar. Erbyn hyn mae'n cynnwys cofnod o unrhyw geisiadau a wnaed gan y defnyddiwr pan fydd wedi logio mewn, a bydd modd ei ddefnyddio i gyrraedd unrhyw ffurflenni ar-lein.\nDywedodd y Cynghorydd Beverley Baynham, Aelod Portffolio ar Lywodraethu Corfforaethol: "Ein nod yw rhoi'r cyfle i'n cwsmeriaid gyrraedd gymaint o wybodaeth am eu hunain a'r cyngor ag y gallwn ni, mewn un lle diogel, a hynny unrhyw amser o'r dydd neu'r nos. Mae'n braf gweld gwaith Powys Ddigidol yn dechrau dwyn ffrwyth ac yn gwneud gwahaniaeth go iawn i'r gwasanaethau rydym yn eu cynnig, ac mae'n boblogaidd hefyd, gyda dros 47,000 wedi cofrestru ar 'Fy Nghyfrif!"\nMwy o wybodaeth ar dalu eich Treth y Cyngor: https://cy.powys.gov.uk/talutrethycyngor\nMwy o wybodaeth ar dalu Trethi Busnes: https://cy.powys.gov.uk/talu-trethi-busnes\nMwy o wybodaeth ar fynd yn ddi-bapur: https://cy.powys.gov.uk/dibapur\nOs ydych chi methu dod o hyd i'ch cyfeirnod Treth y Cyngor neu Drethi Busnes, e-bostiwch revenues@powys.gov.uk neu ffoniwch 01597 827463.


RHAN 3TREFNIADAETH YSGOLION\nPENNOD 1COD TREFNIADAETH YSGOLION\n38Cod Trefniadaeth Ysgolion\n(1)Rhaid i Weinidogion Cymru ddyroddi cod am drefniadaeth ysgolion (“y Cod”), a chaniateir iddynt ei ddiwygio o dro i dro.\n(2)Mae’r Cod i gynnwys darpariaeth ynghylch arfer swyddogaethau’r personau canlynol o dan y Rhan hon—\n(c)cyrff llywodraethu ysgolion a gynhelir;\n(d)personau eraill mewn cysylltiad â chynigion a wneir (neu sydd i’w gwneud) ganddynt o dan y Rhan hon.\n(3)Caiff y Cod osod gofynion, a chaiff gynnwys canllawiau sy’n nodi nodau, amcanion a materion eraill.\n(4)Rhaid i’r personau y cyfeiriwyd atynt yn is-adran (2), wrth arfer eu swyddogaethau o dan y Rhan hon—\n(a)gweithredu’n unol ag unrhyw ofynion perthnasol a gynhwysir yn y Cod, a\n(b)rhoi sylw i unrhyw ganllawiau perthnasol a gynhwysir ynddo.\n(5)Mae’r ddyletswydd a osodir gan is-adran (4) yn gymwys hefyd i berson sy’n arfer swyddogaeth at ddibenion cyflawni swyddogaethau o dan y Rhan hon gan—\n(c)corff llywodraethu ysgol a gynhelir, neu\n(6)Rhaid i Weinidogion Cymru gyhoeddi ar eu gwefan y Cod sydd mewn grym am y tro.\n(7)Caiff Gweinidogion Cymru wneud darpariaeth ar wahân (drwy gyfrwng codau ar wahân) mewn perthynas â swyddogaethau gwahanol o dan y Rhan hon sy’n perthyn i’r personau a grybwyllwyd yn is-adran (2).\n(8)Mae cyfeiriadau yn yr adran hon at “y Cod” neu at swyddogaethau o dan y Rhan hon yn cael effaith, mewn perthynas â chod ar wahân, fel cyfeiriadau at y cod hwnnw neu at swyddogaethau o dan y Rhan hon y mae’n ymwneud â hwy.\n39Llunio a chymeradwyo Cod Trefniadaeth Ysgolion\n(1)Cyn dyroddi neu ddiwygio cod o dan adran 38, rhaid i Weinidogion Cymru ymgynghori â’r personau a ganlyn ynghylch drafft o’r cod (neu’r cod diwygiedig)—\n(a)pob awdurdod lleol,\n(b)corff llywodraethu pob ysgol a gynhelir,\n(c)Prif Arolygydd Ei Mawrhydi dros Addysg a Hyfforddiant yng Nghymru, ac\n(d)unrhyw berson arall sy’n briodol ym marn Gweinidogion Cymru.\n(2)Os yw Gweinidogion Cymru yn dymuno bwrw ymlaen â’r drafft (gydag addasiadau neu hebddynt), rhaid iddynt osod copi o’r drafft gerbron Cynulliad Cenedlaethol Cymru.\n(3)Os yw’r Cynulliad Cenedlaethol, cyn diwedd y cyfnod o 40 o ddiwrnodau, yn penderfynu peidio â chymeradwyo’r drafft o’r cod, rhaid i Weinidogion Cymru beidio â dyroddi’r cod arfaethedig ar ffurf y drafft hwnnw.\n(4)Os na chaiff unrhyw benderfyniad o’r fath ei wneud cyn diwedd y cyfnod hwnnw—\n(b)daw’r cod (neu’r cod diwygiedig) i rym ar y dyddiad a bennir drwy orchymyn gan Weinidogion Cymru.\n(5)O ran y cyfnod o 40 o ddiwrnodau—\n(a)mae’n dechrau ar y diwrnod y caiff y drafft ei osod gerbron Cynulliad Cenedlaethol Cymru, a\n(b)nid yw’n cynnwys unrhyw amser pryd y mae Cynulliad Cenedlaethol Cymru wedi ei ddiddymu neu wedi cymryd saib am fwy na phedwar diwrnod.\n(6)Nid yw is-adran (3) yn atal drafft newydd o god arfaethedig rhag cael ei osod gerbron y Cynulliad Cenedlaethol.\n(7)Mae cyfeiriadau yn yr adran hon at god arfaethedig yn cynnwys cod diwygiedig arfaethedig.\n(8)Caniateir i’r gofyniad i ymgynghori a osodir gan is-adran (1) gael ei fodloni drwy ymgynghoriad yr ymgymerwyd ag ef cyn i’r Rhan hon ddod i rym er bod y cod a ddyroddir o dan adran 38(1) yn cymryd i ystyriaeth (i unrhyw raddau) unrhyw ddarpariaeth a wneir gan y Rhan hon.\nPENNOD 2CYNIGION TREFNIADAETH YSGOLION\n45Cynigion i newid categori ysgol\n(1)Caiff corff llywodraethu ysgol gymunedol wneud cynigion i’r ysgol ddod yn ysgol wirfoddol a gynorthwyir neu’n ysgol wirfoddol a reolir.\n(2)Caiff corff llywodraethu ysgol wirfoddol a gynorthwyir wneud cynigion i’r ysgol ddod yn ysgol gymunedol neu’n ysgol wirfoddol a reolir (ond gweler is-adran (5)).\n(3)Caiff corff llywodraethu ysgol wirfoddol a reolir wneud cynigion i’r ysgol ddod yn ysgol gymunedol neu’n ysgol wirfoddol a gynorthwyir (ond gweler is-adran (5)).\n(4)Caiff corff llywodraethu ysgol sefydledig wneud cynigion i’r ysgol ddod yn ysgol gymunedol, yn ysgol wirfoddol a gynorthwyir neu’n ysgol wirfoddol a reolir (ond gweler is-adran (5)).\n(5)Ni chaniateir gwneud cynigion i ysgol sefydledig sydd â chymeriad crefyddol neu ysgol wirfoddol sydd â chymeriad crefyddol ddod yn ysgol gymunedol.\n46Cyfyngiadau ar newid categori ysgol\n(1)Dim ond yn unol â’r Rhan hon y caiff ysgol a gynhelir o fewn un o’r categorïau a nodir yn adran 20(1) o Ddeddf Safonau a Fframwaith Ysgolion 1998 ddod yn ysgol o fewn un arall o’r categorïau hynny (ac eithrio ysgol sefydledig neu ysgol arbennig sefydledig).\n(2)Ni chaiff ysgol newid categori i ddod yn ysgol wirfoddol a gynorthwyir oni fydd corff llywodraethu’r ysgol yn bodloni Gweinidogion Cymru y byddai’n gallu cyflawni ei rwymedigaethau o dan Atodlen 3 i Ddeddf Safonau a Fframwaith Ysgolion 1998 (cyllido ysgolion gwirfoddol a gynorthwyir) am gyfnod o bum mlynedd o leiaf ar ôl y dyddiad y cynigir bod y newid categori yn digwydd.\n(3)Ni chaiff ysgol wirfoddol neu ysgol sefydledig ddod yn ysgol gymunedol onid ydys wedi ymrwymo i unrhyw gytundeb trosglwyddo ac unrhyw gytundeb i drosglwyddo hawliau a rhwymedigaethau sy’n ofynnol o dan Ran 3 o Atodlen 4.\n47Effaith newid categori\n(1)Nid yw newid yng nghategori ysgol yn unol â chynigion a wneir o dan adran 45 i’w drin fel petai’n awdurdodi unrhyw newid yng nghymeriad yr ysgol nac fel petai’n ei gwneud yn ofynnol i unrhyw newid o’r fath gael ei wneud (gan gynnwys, yn benodol, unrhyw newid yng nghymeriad crefyddol yr ysgol).\n(2)Nid yw newid yng nghategori ysgol yn unol â chynigion a wneir o dan adran 45 i’w drin fel petai’n awdurdodi ysgol i sefydlu corff sefydledig, nac i ymuno neu ymadael â chorff o’r fath.\n48Cyhoeddi ac ymgynghori\n(1)Rhaid i gynigydd gyhoeddi cynigion a wneir o dan y Bennod hon yn unol â’r Cod.\n(2)Cyn cyhoeddi cynigion a wneir o dan y Bennod hon, rhaid i gynigydd ymgynghori ynglyn â’i gynigion yn unol â’r Cod.\n(3)Nid yw’r gofyniad i ymgynghori yn gymwys i gynigion i derfynu ysgol sy’n ysgol fach (gweler adran 56).\n(4)Cyn diwedd 7 niwrnod gan ddechrau ar ddiwrnod eu cyhoeddi, rhaid i’r cynigydd anfon copïau o’r cynigion cyhoeddedig—\n(a)at Weinidogion Cymru, a\n(b)at yr awdurdod lleol (os nad hwnnw yw’r cynigydd) sy’n cynnal, neu y cynigir ei fod yn cynnal, yr ysgol y mae’r cynigion yn ymwneud â hi.\n(5)Rhaid i’r cynigydd gyhoeddi adroddiad ar yr ymgynghori y mae wedi ei wneud yn unol â’r Cod.\n(1)Caiff unrhyw berson wrthwynebu cynigion a gyhoeddir o dan adran 48.\n(2)Rhaid i wrthwynebiadau gael eu hanfon yn ysgrifenedig at y cynigydd cyn diwedd 28 o ddiwrnodau gan ddechrau ar y diwrnod y cafodd y cynigion eu cyhoeddi (“y cyfnod gwrthwynebu”).\n(3)Rhaid i’r cynigydd gyhoeddi crynodeb o’r holl wrthwynebiadau a wnaed yn unol ag isadran (2) (ac nas tynnwyd yn eu hôl) a’i ymateb i’r gwrthwynebiadau hynny—\n(a)yn achos awdurdod lleol y mae’n ofynnol iddo benderfynu ar ei gynigion ei hun o dan adran 53, cyn diwedd 7 niwrnod gan ddechrau ar ddiwrnod ei benderfyniad o dan adran 53(1), a\n(b)ym mhob achos arall, cyn diwedd 28 o ddiwrnodau gan ddechrau ar y diwrnod y mae’r cyfnod gwrthwynebu’n dod i ben.\n50Eu cymeradwyo gan Weinidogion Cymru\n(1)Mae’n ofynnol i gynigion a gyhoeddir o dan adran 48 gael eu cymeradwyo o dan yr adran hon—\n(a)os yw’r cynigion yn effeithio ar addysg chweched dosbarth, neu\n(b)os yw’r cynigion wedi eu gwneud gan gynigydd ac eithrio’r awdurdod lleol perthnasol ac os yw gwrthwynebiad wedi ei wneud gan yr awdurdod hwnnw yn unol ag adran 49(2) ac os nad yw wedi ei dynnu yn ôl yn ysgrifenedig cyn diwedd 28 o ddiwrnodau gan ddechrau ar ddiwedd y cyfnod gwrthwynebu.\n(2)Mae cynigion yn effeithio ar addysg chweched dosbarth—\n(a)os ydynt yn gynigion i sefydlu neu derfynu ysgol sy’n darparu addysg sy’n addas at anghenion personau sydd dros oedran ysgol gorfodol yn unig, neu\n(b)os ydynt yn gynigion i wneud newid rheoleiddiedig i ysgol, y byddai ei effaith yn golygu bod darparu addysg sy’n addas i anghenion personau sydd dros oedran ysgol gorfodol yn yr ysgol yn cynyddu neu’n lleihau.\n(3)Pan fo’n ofynnol i gynigion gael eu cymeradwyo o dan yr adran hon, rhaid i’r cynigydd anfon copi o’r dogfennau a restrir yn is-adran (4) at Weinidogion Cymru cyn diwedd 35 o ddiwrnodau gan ddechrau ar ddiwedd y cyfnod gwrthwynebu.\n(4)Y dogfennau yw’r canlynol—\n(a)yr adroddiad a gyhoeddir o dan adran 48(5),\n(b)y cynigion cyhoeddedig,\n(c)unrhyw wrthwynebiadau a wneir yn unol ag adran 49(2) (ac nad ydynt wedi eu tynnu’n ôl), a\n(d)pan fo gwrthwynebiadau wedi eu gwneud felly (a heb gael eu tynnu’n ôl), yr ymateb a gyhoeddir o dan adran 49(3).\n(5)Pan fo angen i gynigion gael cymeradwyaeth o dan yr adran hon, caiff Gweinidogion Cymru—\n(a)gwrthod y cynigion,\n(b)eu cymeradwyo heb eu haddasu, neu\n(c)eu cymeradwyo gydag addasiadau—\n(i)ar ôl cael cydsyniad y cynigydd â’r addasiadau, a\n(ii)(ac eithrio os y cynigydd yw’r corff llywodraethu neu’r awdurdod lleol, yn ôl y digwydd), ar ôl ymgynghori â chorff llywodraethu (os oes un) yr ysgol y mae’r cynigion yn ymwneud â hi a’r awdurdod lleol perthnasol.\n(6)Caniateir i gymeradwyaeth ddatgan mai dim ond os bydd digwyddiad a bennir yn y gymeradwyaeth yn digwydd erbyn dyddiad a bennir felly, y byddai’n dod yn weithredol.\n(7)Caiff Gweinidogion Cymru, ar gais y cynigydd, bennu dyddiad diweddarach erbyn pryd y mae’r digwyddiad y cyfeiriwyd ato yn is-adran (6) i ddigwydd.\n(8)Nid yw is-adran (1) yn atal cynigion rhag cael eu tynnu’n ôl drwy hysbysiad ysgrifenedig a roddir gan y cynigydd i Weinidogion Cymru ar unrhyw bryd cyn iddynt gael eu cymeradwyo o dan yr adran hon.\n(9)Nid yw’n ofynnol i gynigion a wneir o dan adran 43 neu 44 i derfynu ysgol sy’n ysgol fach (gweler adran 56) gael unrhyw gymeradwyaeth o dan yr adran hon.\n(10)Yn yr adran hon ystyr “awdurdod lleol perthnasol” yw’r awdurdod lleol sy’n cynnal, neu y cynigir ei fod yn cynnal, yr ysgol y mae’r cynigion yn ymwneud â hi.\n51Eu cymeradwyo gan awdurdod lleol\n(1)Mae’n ofynnol i gynigion a gyhoeddir o dan adran 48 gael eu cymeradwyo o dan yr adran hon os—\n(a)nad yw’n ofynnol iddynt gael eu cymeradwyo o dan adran 50,\n(b)ydynt wedi eu gwneud gan gynigydd ac eithrio’r awdurdod lleol perthnasol, ac\n(c)yw gwrthwynebiad i’r cynigion wedi ei wneud yn unol ag adran 49(2) ac nad yw wedi ei dynnu’n ôl yn ysgrifenedig cyn diwedd 28 o ddiwrnodau gan ddechrau ar ddiwedd y cyfnod gwrthwynebu.\n(2)Pan fo’n ofynnol i gynigion gael eu cymeradwyo o dan yr adran hon, rhaid i’r cynigydd anfon copi o’r dogfennau a restrir yn is-adran (3) at yr awdurdod lleol perthnasol cyn diwedd 35 o ddiwrnodau gan ddechrau ar ddiwedd y cyfnod gwrthwynebu.\n(3)Y dogfennau yw’r canlynol—\n(c)gwrthwynebiadau a wneir yn unol ag adran 49(2) (ac nad ydynt wedi eu tynnu’n ôl), a\n(d)yr ymateb a gyhoeddir o dan adran 49(3).\n(4)Pan fo’n ofynnol i gynigion gael eu cymeradwyo o dan yr adran hon, caiff yr awdurdod lleol perthnasol—\n(c)eu cymeradwyo gydag unrhyw un o’r addasiadau a bennir yn is-adran (5)—\n(i)ar ôl cael cydsyniad Gweinidogion Cymru a‘r cynigydd â’r addasiadau, a\n(ii)(ac eithrio os y cynigydd yw’r corff llywodraethu), ar ôl ymgynghori â chorff llywodraethu (os oes un) yr ysgol y mae’r cynigion yn ymwneud â hi.\n(5)Caiff yr awdurdod lleol perthnasol addasu—\n(a)y dyddiad neu’r dyddiadau a bennir yn y cynigion cyhoeddedig fel y dyddiad neu’r dyddiadau y bwriedir gweithredu’r cynigion;\n(b)nifer y disgyblion a bennir yn y cynigion cyhoeddedig fel y nifer sydd i’w derbyn i’r ysgol (mewn unrhyw grwp oedran ac mewn unrhyw flwyddyn ysgol).\n(7)Caiff yr awdurdod lleol perthnasol, ar gais y cynigydd, bennu dyddiad diweddarach erbyn pryd y mae’r digwyddiad y cyfeiriwyd ato yn is-adran (6) i ddigwydd.\n(8)Rhaid i’r awdurdod lleol perthnasol wneud penderfyniad o dan is-adran (4) p’un ai i wrthod neu i gymeradwyo’r cynigion cyn diwedd y cyfnod o 16 o wythnosau gan ddechrau ar ddiwedd y cyfnod gwrthwynebu.\n(9)Nid yw is-adran (1) yn atal cynigion rhag cael eu tynnu’n ôl drwy hysbysiad ysgrifenedig a roddir gan y cynigydd i’r awdurdod lleol perthnasol ar unrhyw bryd cyn iddynt gael eu cymeradwyo o dan yr adran hon.\n(10)Nid yw’n ofynnol i gynigion a wneir o dan adran 43 neu 44 i derfynu ysgol sy’n ysgol fach (gweler adran 56) gael unrhyw gymeradwyaeth o dan yr adran hon.\n(11)Yn yr adran hon ystyr “awdurdod lleol perthnasol” yw’r awdurdod lleol sy’n cynnal, neu y cynigir ei fod yn cynnal, yr ysgol y mae’r cynigion yn ymwneud â hi.\n(1)Pan nad yw’n ofynnol i unrhyw gynigion a gyhoeddir o dan adran 48 gael eu cymeradwyo o dan adran 50 neu 51, rhaid i’r cynigydd benderfynu a ddylid gweithredu’r cynigion.\n(2)Os na fydd penderfyniad o dan is-adran (1) wedi ei wneud cyn diwedd 16 o wythnosau gan ddechrau ar ddiwedd y cyfnod gwrthwynebu, bernir bod y cynigydd wedi tynnu’r cynigion yn eu hôl.\n(3)Cyn diwedd 7 niwrnod gan ddechrau ar ddiwrnod ei benderfyniad o dan is-adran (1), rhaid i’r cynigydd hysbysu’r canlynol am y penderfyniad—\n(b)(ac eithrio os y cynigydd yw ef) yr awdurdod lleol sy’n cynnal, neu y cynigir ei fod yn cynnal, yr ysgol y mae’r cynigion yn ymwneud â hi;\n(c)(ac eithrio os y cynigydd yw ef) corff llywodraethu (os oes un) yr ysgol y mae’r cynigion yn ymwneud â hi.\n54Eu hatgyfeirio i Weinidogion Cymru\n(1)Mae’r adran hon yn gymwys os yw awdurdod lleol wedi—\n(a)penderfynu cymeradwyo neu wrthod cynigion o dan adran 51(4), neu\n(b)penderfynu o dan adran 53(1) i weithredu cynigion y gwnaed gwrthwynebiad iddynt yn unol ag adran 49 (ac nas tynnwyd yn ei ôl yn ysgrifenedig cyn diwedd 28 o ddiwrnodau gan ddechrau ar ddiwedd y cyfnod gwrthwynebu).\n(2)Cyn diwedd 28 o ddiwrnodau gan ddechrau ar ddiwrnod penderfynu’r awdurdod lleol o dan adran 51(4) neu 53(1), caiff y canlynol atgyfeirio’r cynigion i Weinidogion Cymru—\n(a)awdurdod lleol arall y mae’n debyg y bydd y cynigion yn effeithio arno;\n(b)awdurdod lleol yn Lloegr y mae’n debyg y bydd y cynigion yn effeithio arno;\n(c)y corff crefyddol priodol ar gyfer—\n(i)yr ysgol y mae’r cynigion yn ymwneud â hi os yw’n ysgol sydd â chymeriad crefyddol, neu y bwriedir iddi fod yn ysgol o’r fath, neu\n(ii)unrhyw ysgol arall sydd â chymeriad crefyddol ac y mae’n debyg y bydd y cynigion yn effeithio arni;\n(d)os yw’r ysgol y mae’r cynigion yn ymwneud â hi yn ysgol sefydledig neu’n ysgol wirfoddol, corff llywodraethu’r ysgol;\n(e)ymddiriedolaeth sy’n dal eiddo at ddibenion yr ysgol y mae’r cynigion yn ymwneud â hi;\n(f)sefydliad o fewn y sector addysg bellach y mae’n debyg y bydd y cynigion yn effeithio arno.\n(3)Cwestiwn i gael ei benderfynu gan Weinidogion Cymru yw a yw awdurdod, ysgol neu sefydliad yn debyg o gael ei effeithio gan y cynigion at ddiben is-adran (2).\n(4)Rhaid i Weinidogion Cymru ystyried cynigion a atgyfeiriwyd iddynt o dan yr adran hon o’r newydd ac mae is-adrannau (5) i (8) o adran 50 yn gymwys fel petai angen eu cymeradwyaeth o dan yr adran honno.\n(5)Ni chaniateir i gynigion a wneir o dan adran 43 neu 44 i derfynu ysgol sy’n ysgol fach (gweler adran 56) gael eu hatgyfeirio i Weinidogion Cymru o dan yr adran hon.\n(6)Os yw’n ofynnol i Weinidogion Cymru ystyried cynigion a atgyfeiriwyd o dan yr adran hon, nid yw’r cynigion hynny i’w trin at ddibenion adran 55 neu 61 fel rhai a gymeradwywyd o dan adran 51 neu fel cynigion y mae’r cynigydd wedi penderfynu eu gweithredu o dan adran 53.\n(7)Os yw Gweinidogion Cymru yn cymeradwyo cynigion yn unol â’r adran hon, mae’r cynigion i’w trin at ddibenion adran 55 fel petaent wedi eu cymeradwyo o dan adran 50.\n(8)Os yw Gweinidogion Cymru yn gwrthod cynigion yn unol â’r adran hon, mae’r cynigion i’w trin at ddibenion paragraff 35(3)(e) o Atodlen 4 fel petaent wedi eu gwrthod o dan adran 50.\n(1)Mae’r adran hon yn gymwys i’r canlynol—\n(a)cynigion sydd wedi eu cymeradwyo o dan adran 50 neu 51, neu\n(b)cynigion y mae’r cynigydd wedi penderfynu o dan adran 53 y byddai’n eu gweithredu.\n(2)Rhaid i’r cynigion (yn ddarostyngedig i ddarpariaethau canlynol yr adran hon) gael eu gweithredu ar y ffurf y cawsant eu cymeradwyo neu eu penderfynu i gael eu gweithredu ynddi—\n(a)yn achos cynigion a wneir o dan adran 41, 42, 43 neu 44 (sefydlu, newid neu derfynu ysgolion), yn unol ag Atodlen 3;\n(b)yn achos cynigion a wneir o dan adran 45 (newid categori), yn unol ag Atodlen 4.\n(3)Caiff y cynigydd (yn ddarostyngedig i is-adran (6)) benderfynu gohirio gweithredu am gyfnod o hyd at dair blynedd o’r dyddiad neu’r dyddiadau a bennwyd yn y cynigion (fel y cawsant eu cymeradwyo neu eu penderfynu) fel y dyddiad neu’r dyddiadau y maent i’w gweithredu arno neu arnynt, os yw wedi ei fodloni—\n(a)y byddai gweithredu’r cynigion ar y dyddiad hwnnw neu’r dyddiadau hynny yn afresymol o anodd, neu\n(b)bod yr amgylchiadau wedi newid i’r fath graddau ers i’r cynigion gael eu cymeradwyo o dan adran 50 neu 51 neu eu penderfynu o dan adran 53, y byddai gweithredu’r cynigion ar y dyddiad hwnnw neu’r dyddiadau hynny yn amhriodol.\n(4)Yn achos cynigion i derfynu ysgol a wneir o dan adran 43 neu 44, caiff y cynigydd (yn ddarostyngedig i is-adran (6)) benderfynu dod â’r gweithredu ymlaen gan gyfnod o hyd at 13 o wythnosau o’r dyddiad neu’r dyddiadau a bennir yn y cynigion (fel y’u cymeradwyir neu eu penderfynir) fel y dyddiad neu’r dyddiadau pan gânt eu gweithredu.\n(5)Caiff y cynigydd (yn ddarostyngedig i is-adran (6)) benderfynu na fydd is-adran (2) yn gymwys i gynigion os yw wedi ei fodloni—\n(a)y byddai gweithredu’r cynigion yn afresymol o anodd, neu\n(b)bod yr amgylchiadau wedi newid cymaint ers i’r cynigion gael eu cymeradwyo o dan adran 50 neu 51 neu eu penderfynu o dan adran 53, y byddai’n amhriodol gweithredu’r cynigion.\n(6)Yn achos cynigion sydd wedi eu cymeradwyo o dan adran 50 neu 51, dim ond gyda chytundeb Gweinidogion Cymru y caiff y cynigydd wneud penderfyniad o dan is-adran (3), (4) neu (5).\n(7)Cyn diwedd 7 niwrnod gan ddechrau ar ddiwrnod y penderfyniad, rhaid i’r cynigydd hysbysu’r canlynol am unrhyw benderfyniad y mae’n ei wneud o dan is-adran (3), (4) neu (5)—\n(8)Pan fo is-adran (2), yn rhinwedd is-adran (5), yn peidio â bod yn gymwys i unrhyw gynigion, mae’r cynigion hynny i’w trin fel petaent wedi eu gwrthod o dan adran 50(5)(a) neu 51(4)(a) neu fel petai’r cynigydd wedi penderfynu o dan adran 53 y byddai’n peidio â’u gweithredu.\n56Dehongli Pennod 2\nystyr “y Cod” (“the Code”) yw’r cod ar drefniadaeth ysgolion a ddyroddir o dan adran 38(1);\nmae i “cyfnod gwrthwynebu” (“objection period”) yr ystyr a roddir gan adran 49(2);\n“cynigydd” (“proposer”), mewn perthynas â chynigion a wneir o dan adran 41, 42, 43, 44 neu 45, yw’r awdurdod lleol, y corff llywodraethu neu’r person arall sydd wedi gwneud y cynigion;\nystyr “newid rheoleiddiedig” (“regulated alteration”) yw newid a ddisgrifir yn Atodlen 2;\nystyr “ysgol fach” (“small school”) yw ysgol sydd â llai na 10 o ddisgyblion cofrestredig ar y trydydd dydd Mawrth yn y mis Ionawr yn union cyn y dyddiad y caiff y cynigion eu gwneud.\n(2)Caiff Gweinidogion Cymru ddiwygio drwy orchymyn y diffiniad o “ysgol fach” yn isadran (1) yn y fath fodd ag i roi cyfeiriad at ddyddiad gwahanol yn lle’r cyfeiriad at y dyddiad a bennir am y tro.\nPENNOD 3RHESYMOLI LLEOEDD YSGOL\n57Cyfarwyddiadau i wneud cynigion i gywiro darpariaeth ormodol neu annigonol\n(1)Mae’r adran hon yn gymwys pan fo Gweinidogion Cymru o’r farn bod darpariaeth ormodol neu fod, neu ei bod yn debygol y bydd, darpariaeth annigonol ar gyfer addysg gynradd neu uwchradd mewn ysgolion a gynhelir—\n(a)yn ardal awdurdod lleol, neu\n(b)mewn rhan o’r ardal honno.\n(a)cyfarwyddo’r awdurdod lleol i arfer ei bwerau i wneud cynigion i sefydlu, newid neu derfynu ysgolion, a\n(b)cyfarwyddo corff llywodraethu ysgol sefydledig neu wirfoddol a gynhelir gan yr awdurdod i arfer ei bwerau i wneud cynigion i newid ei ysgol.\n(3)Rhaid i gyfarwyddyd o dan is-adran (2)—\n(a)ei gwneud yn ofynnol i’r cynigion gael eu cyhoeddi heb fod yn hwyrach na’r dyddiad a bennir yn y cyfarwyddyd,\n(b)ei gwneud yn ofynnol i’r cynigion, wrth iddynt roi effaith i’r cyfarwyddyd, gymhwyso unrhyw egwyddorion a bennir ynddo, ac\n(c)pan fo Gweinidogion Cymru o’r farn bod, neu ei bod yn debygol y bydd, darpariaeth annigonol, pennu’r nifer ychwanegol o ddisgyblion y mae lle i’w drefnu ar eu cyfer.\n(4)Ni chaniateir i gyfarwyddyd o dan is-adran (2)(a) ei gwneud yn ofynnol i’r cynigion ymwneud ag ysgol a enwir.\n58Darpariaeth bellach am gynigion a wneir ar ôl cyfarwyddyd o dan adran 57(2)\n(1)Ni chaniateir i gynigion a wneir yn unol â chyfarwyddyd o dan adran 57(2) gael eu tynnu’n ôl heb gydsyniad Gweinidogion Cymru.\n(2)Caiff Gweinidogion Cymru roi cydsyniad at ddibenion is-adran (1) yn ddarostyngedig i amodau.\n(3)Rhaid i’r awdurdod lleol ad-dalu gwariant yr aed iddo’n rhesymol gan gorff llywodraethu ysgol a gynhelir ganddo wrth wneud cynigion yn unol â chyfarwyddyd o dan adran 57(2).\n(4)Er gwaethaf unrhyw beth yn Rhan 1 o Atodlen 3 (cyfrifoldeb dros weithredu cynigion statudol), rhaid i’r awdurdod lleol gwrdd â’r gost o weithredu cynigion a wneir gan gorff llywodraethu ysgol a gynhelir gan yr awdurdod yn unol â chyfarwyddyd o dan adran 57(2) a rheini’n gynigion sydd wedi eu cymeradwyo neu y penderfynwyd eu gweithredu.\n59Gwneud a chyhoeddi cynigion gan Weinidogion Cymru\n(a)Gweinidogion Cymru wedi gwneud cyfarwyddyd o dan adran 57(2), a\n(i)cynigion wedi eu cyhoeddi’n unol â’r cyfarwyddyd, neu\n(ii)yr amser a ganiatawyd o dan y cyfarwyddyd ar gyfer cyhoeddi’r cynigion wedi dirwyn i ben.\n(2)Caiff Gweinidogion Cymru wneud unrhyw gynigion y gellid fod wedi eu gwneud yn unol â’r cyfarwyddyd.\n(3)Rhaid i’r cynigion gael eu cyhoeddi’n unol â’r cod a ddyroddwyd o dan adran 38(1) ac sydd mewn grym am y tro.\n(4)Rhaid i Weinidogion Cymru anfon copi o’r cynigion—\n(a)at yr awdurdod lleol ar gyfer yr ardal, a\n(b)at gorff llywodraethu pob ysgol y mae’r cynigion yn ymwneud â hwy.\n(1)Caiff unrhyw berson wrthwynebu cynigion a gyhoeddir o dan adran 59.\n(2)Rhaid i wrthwynebiadau gael eu hanfon yn ysgrifenedig at Weinidogion Cymru cyn diwedd 28 o ddiwrnodau gan ddechrau ar y diwrnod y cafodd y cynigion eu cyhoeddi.\n61Ymchwiliad lleol i gynigion\n(1)Mae’r adran hon yn gymwys pan fo Gweinidogion Cymru wedi gwneud cynigion o dan adran 59 (ac eithrio cynigion a wnaed yn rhinwedd adran 62(1)) nad ydynt wedi eu tynnu’n ôl.\n(2)Os yw gwrthwynebiadau wedi eu gwneud yn unol ag adran 60(2), yna, oni fydd pob gwrthwynebiad sydd wedi ei wneud felly wedi ei dynnu’n ôl yn ysgrifenedig o fewn yr 28 o ddiwrnodau y cyfeiriwyd atynt yn yr adran honno, rhaid i Weinidogion Cymru beri bod ymchwiliad lleol yn cael ei gynnal.\n(3)Diben yr ymchwiliad lleol yw ystyried cynigion Gweinidogion Cymru, unrhyw gynigion eraill y mae Gweinidogion Cymru yn eu cyfeirio at yr ymchwiliad a’r gwrthwynebiadau a grybwyllwyd yn is-adran (2).\n(4)Mae cynigion a gyfeirir at ymchwiliad lleol o dan yr adran hon i’w penderfynu o dan adran 62 ac nid yw adrannau 50, 51, 53, 54, 70 a 73 yn gymwys iddynt.\n(5)Pan fo’n ofynnol i ymchwiliad lleol gael ei gynnal, rhaid i Weinidogion Cymru gyfeirio’r cynigion a restrir yn is-adran (6) i’r ymchwiliad os yw’r cynigion—\n(a)heb gael eu penderfynu cyn i drafodion yr ymchwiliad ddechrau, a\n(b)yn ymddangos i Weinidogion Cymru eu bod yn rhai sy’n gysylltiedig â’r cynigion a wnaed o dan adran 59 ac y mae’r ymchwiliad i’w gynnal mewn cysylltiad â hwy.\n(6)Y cynigion sydd i’w cyfeirio yw—\n(a)unrhyw gynigion eraill a gyhoeddir o dan adran 59 mewn perthynas ag ardal yr awdurdod lleol (ac sydd heb gael eu tynnu’n ôl);\n(b)unrhyw gynigion a wneir gan yr awdurdod hwnnw wrth arfer eu pwerau i wneud cynigion i sefydlu, newid neu derfynu ysgolion (ac sydd heb gael eu tynnu’n ôl);\n(c)unrhyw gynigion a wneir gan gorff llywodraethu ysgol sefydledig neu wirfoddol yn yr ardal wrth arfer ei bwerau i wneud cynigion i newid ei ysgol (a’r rheini’n gynigion sydd heb gael eu tynnu’n ôl);\n(d)unrhyw gynigion a wneir o dan adran 68 neu 71 (ac sydd heb gael eu tynnu’n ôl).\n(7)Os bydd Gweinidogion Cymru, cyn bod trafodion yr ymchwiliad yn dechrau, yn ffurfio barn y dylid gweithredu unrhyw gynigion, nid yw is-adran (5) yn ei gwneud yn ofynnol iddynt gyfeirio’r cynigion hynny i’r ymchwiliad oni fyddant yn ffurfio barn wahanol cyn bod—\n(a)trafodion yr ymchwiliad wedi eu cwblhau, neu\n(b)(os ydynt yn gynharach) y cynigion wedi eu penderfynu.\n(8)Nid yw’n agored i’r ymchwiliad gwestiynu’r egwyddorion a bennir yn y cyfarwyddyd o dan adran 57(2).\n(9)Mae cyfeiriadau yn yr adran hon at benderfynu cynigion yn cyfeirio at—\n(a)penderfyniad p’un ai i fabwysiadu neu i gymeradwyo’r cynigion o dan adran 50, 51, 62, 70 neu 73;\n(b)penderfyniad p’un ai i weithredu’r cynigion o dan adran 53 ai peidio;\n(c)penderfyniad p’un ai i gymeradwyo cynigion a atgyfeiriwyd i Weinidogion Cymru o dan adran 54 ai peidio.\n(1)Pan fo ymchwiliad lleol wedi ei gynnal, caiff Gweinidogion Cymru, ar ôl ystyried adroddiad y person a benodwyd i gynnal yr ymchwiliad, wneud un neu fwy o’r canlynol —\n(a)mabwysiadu, gydag addasiadau neu hebddynt, neu benderfynu peidio â mabwysiadu unrhyw un o’r cynigion a wnaed gan Weinidogion Cymru (gan gynnwys cynigion a wnaed ganddynt, a gyfeiriwyd o dan adran 61(5)) ac a ystyriwyd gan yr ymchwiliad;\n(b)cymeradwyo, gydag addasiadau neu hebddynt, neu wrthod unrhyw gynigion eraill a gyfeiriwyd at yr ymchwiliad o dan adran 61(5);\n(c)gwneud cynigion pellach o dan adran 59.\n(2)Os bydd Gweinidogion Cymru’n gwneud cynigion pellach o dan adran 59 yn unol ag isadran (1)(c), ni fydd y gofyniad yn adran 61(2) i beri i ymchwiliad lleol gael ei gynnal yn gymwys.\n(3)Pan fo Gweinidogion Cymru wedi cyhoeddi cynigion o dan adran 59 nad yw’n ofynnol iddynt gael eu hystyried gan ymchwiliad lleol, cânt, ar ôl ystyried unrhyw wrthwynebiadau a wnaed yn unol ag adran 60(2) (ac sydd heb gael eu tynnu’n ôl)—\n(a)mabwysiadu’r cynigion gydag addasiadau neu hebddynt, neu\n(b)penderfynu peidio â mabwysiadu’r cynigion.\n(4)Caniateir i fabwysiad neu gymeradwyaeth cynigion ddatgan mai dim ond os bydd digwyddiad a bennir yn y mabwysiad neu’r gymeradwyaeth yn digwydd erbyn dyddiad a bennir felly, y byddai’n dod yn weithredol.\n(1)Mae cynigion sydd wedi eu mabwysiadu neu eu cymeradwyo gan Weinidogion Cymru o dan adran 62 yn cael effaith fel petaent wedi eu cymeradwyo gan Weinidogion Cymru o dan adran 50 ar ôl iddynt gael eu gwneud—\n(a)gan yr awdurdod lleol o dan ei bwerau i wneud cynigion i sefydlu, newid neu derfynu ysgolion, neu\n(b)yn achos cynigion i newid ysgol sefydledig neu wirfoddol, gan y corff llywodraethu o dan ei bwerau i wneud cynigion i newid ei ysgol.\n(2)Er gwaethaf unrhyw beth yn Rhan 1 o Atodlen 3 (cyfrifoldeb dros weithredu cynigion statudol), rhaid i’r awdurdod lleol sy’n cynnal yr ysgol dan sylw gwrdd â’r gost o weithredu cynigion sy’n cael eu mabwysiadu neu eu cymeradwyo o dan adran 62 ac sy’n cael effaith fel a grybwyllwyd yn is-adran (1)(b).\nPENNOD 4DARPARIAETH RANBARTHOL AR GYFER ANGHENION ADDYSGOL ARBENNIG\n64Ystyr “darpariaeth ranbarthol” a “swyddogaethau addysg arbennig”\nystyr “darpariaeth ranbarthol” (“regional provision”) yw—\ndarpariaeth addysg i blant sy’n perthyn i ardaloedd gwahanol awdurdodau lleol, mewn ysgol a gynhelir gan un o’r awdurdodau hynny, neu\ndarpariaeth a wneir gan ddau awdurdod lleol neu fwy i nwyddau neu wasanaethau gael eu cyflenwi gan un o’r awdurdodau—\ni’r llall neu’r lleill, neu\ni un neu fwy o gyrff llywodraethu ysgolion a gynhelir gan yr awdurdod arall neu’r awdurdodau eraill;\nystyr “swyddogaethau addysg arbennig” (“special education functions”) yw swyddogaethau o dan Ran 4 o Ddeddf Addysg 1996 (anghenion addysgol arbennig).\n65Cyfarwyddyd i ystyried gwneud darpariaeth ranbarthol\n(1)Caiff Gweinidogion Cymru gyfarwyddo awdurdodau lleol i ystyried a fyddent hwy (neu unrhyw rai ohonynt) yn gallu cyflawni eu swyddogaethau addysg arbennig, mewn cysylltiad â phlant sydd â’r anghenion addysgol arbennig a bennir yn y cyfarwyddyd, yn fwy effeithlon neu effeithiol pe câi darpariaeth ranbarthol ei gwneud.\n(2)Rhaid i’r awdurdodau y rhoddir cyfarwyddyd iddynt gyflwyno adroddiad ar eu casgliadau i Weinidogion Cymru heb fod yn hwyrach na’r amser a bennir yn y cyfarwyddyd.\n(3)Caniateir i gyfarwyddyd o dan yr adran hon gael ei roi i awdurdodau lleol yn gyffredinol neu i un neu fwy o awdurdodau a bennir yn y cyfarwyddyd.\n66Cyfarwyddiadau i wneud cynigion i sicrhau darpariaeth ranbarthol\n(1)Mae’r adran hon yn gymwys pan fo Gweinidogion Cymru o’r farn y byddai dau neu fwy o awdurdodau lleol yn gallu cyflawni eu swyddogaethau addysg arbennig, mewn cysylltiad â phlant sy’n syrthio o fewn disgrifiad penodol, yn fwy effeithiol neu effeithlon os câi darpariaeth ranbarthol ei gwneud mewn perthynas ag ardaloedd yr awdurdodau hynny.\n(2)Caiff Gweinidogion Cymru roi un neu fwy o’r cyfarwyddiadau a bennir yn is-adran (3) er mwyn sicrhau bod darpariaeth ranbarthol yn cael ei gwneud mewn perthynas â’r disgrifiad o blant o’r ardaloedd a bennir yn y cyfarwyddyd.\n(3)Y cyfarwyddiadau yw—\n(a)bod awdurdod lleol yn arfer ei bwerau i wneud cynigion i sefydlu, newid neu derfynu ysgolion;\n(b)bod corff llywodraethu ysgol sefydledig neu wirfoddol yn arfer ei bwerau i wneud cynigion i newid ei ysgol;\n(c)bod dau neu fwy o awdurdodau lleol yn gwneud trefniadau—\n(i)y bydd darpariaeth ar gyfer addysg yn cael ei gwneud odanynt gan un o’r awdurdodau mewn cysylltiad â phersonau o ardal (neu ardaloedd) yr awdurdod arall (neu’r awdurdodau eraill), a\n(ii)y bydd darpariaeth yn cael ei gwneud odanynt i benderfynu’r taliadau sydd i’w gwneud o dan y trefniadau mewn cysylltiad â darparu’r addysg honno;\n(d)bod dau neu fwy o awdurdodau lleol yn gwneud trefniadau sy’n darparu bod un o’r awdurdodau hynny’n cyflenwi i’r llall (neu’r lleill) nwyddau neu wasanaethau sydd i’w pennu yn y trefniadau ar delerau (gan gynnwys telerau o ran talu) a fyddai’n cael eu pennu felly;\n(e)bod awdurdod lleol a chyrff llywodraethu un neu fwy o ysgolion sefydledig neu wirfoddol yn gwneud trefniadau sy’n darparu bod yr awdurdod yn cyflenwi i’r cyrff llywodraethu nwyddau neu wasanaethau sydd i’w pennu yn y trefniadau, ar delerau (gan gynnwys telerau o ran talu) a fyddai’n cael eu pennu felly.\n(4)Pan fo Gweinidogion Cymru yn rhoi cyfarwyddyd o dan is-adran (3)(c) a chyfarwyddyd o dan is-adran (3)(a) neu (3)(b), caniateir i’r taliadau y mae is-adran (3)(c) yn cyfeirio atynt gynnwys swm mewn cysylltiad â’r costau sy’n gysylltiedig â sefydlu, newid neu derfynu’r ysgol o dan sylw.\n(5)Rhaid i gyfarwyddyd o dan is-adran (3)(a) neu (3)(b)—\n(a)ei gwneud yn ofynnol i’r cynigion o dan sylw i gael eu cyhoeddi heb fod yn hwyrach na’r dyddiad a bennir yn y cyfarwyddyd, a\n(b)ei gwneud yn ofynnol i’r corff sy’n gwneud y cynigion anfon copi o’r cynigion cyhoeddedig, ynghyd â gwybodaeth arall (o fath a bennir yn y cyfarwyddyd) mewn cysylltiad â’r cynigion hynny i Weinidogion Cymru.\n67Darpariaeth bellach am gynigion a wneir ar ôl cyfarwyddyd o dan adran 66\n(1)Ni chaniateir i gynigion a wneir yn unol â chyfarwyddyd o dan adran 66 gael eu tynnu’n ôl heb gydsyniad Gweinidogion Cymru.\n(3)Rhaid i’r awdurdod lleol ad-dalu gwariant yr aed iddo’n rhesymol gan gorff llywodraethu ysgol a gynhelir ganddo wrth wneud cynigion yn unol â chyfarwyddyd o dan adran 66.\n(4)Er gwaethaf unrhyw beth yn Rhan 1 o Atodlen 3 (cyfrifoldeb dros weithredu cynigion statudol), rhaid i’r awdurdod lleol gwrdd â’r gost o weithredu cynigion a wneir gan gorff llywodraethu ysgol a gynhelir gan yr awdurdod yn unol â chyfarwyddyd o dan adran 66 a’r rheini’n gynigion sydd wedi eu cymeradwyo neu y penderfynwyd eu gweithredu.\n68Cynigion gan Weinidogion Cymru\n(a)Gweinidogion Cymru wedi rhoi cyfarwyddyd o dan adran 66, a\n(3)Cyn cyhoeddi cynigion o dan yr adran hon, rhaid i Weinidogion Cymru ymgynghori ynglyn â’r cynigion yn unol â’r cod a ddyroddwyd o dan adran 38(1) ac sydd mewn grym am y tro.\n(4)Rhaid i’r cynigion gael eu cyhoeddi’n unol â’r cod a ddyroddwyd o dan adran 38(1) ac sydd mewn grym am y tro.\n(5)Rhaid i Weinidogion Cymru anfon copi o’r cynigion—\n(a)at yr awdurdodau lleol y mae’r cynigion yn effeithio ar eu hardaloedd, a\n(1)Caiff unrhyw berson wrthwynebu cynigion a gyhoeddir o dan adran 68.\n(1)Caiff Gweinidogion Cymru, ar ôl ystyried unrhyw wrthwynebiadau a wnaed yn unol ag adran 69 (ac sydd heb gael eu tynnu’n ôl)—\n(2)Caniateir i fabwysiad cynigion ddatgan mai dim ond os bydd digwyddiad a bennir yn y mabwysiad yn digwydd erbyn dyddiad a bennir felly, y byddai’n dod yn weithredol.\n(3)Mae cynigion sydd wedi eu mabwysiadu gan Weinidogion Cymru yn cael effaith fel petaent wedi eu cymeradwyo gan Weinidogion Cymru o dan adran 50 ar ôl cael eu gwneud—\n(4)Er gwaethaf unrhyw beth yn Rhan 1 o Atodlen 3 (cyfrifoldeb dros weithredu cynigion statudol), rhaid i’r awdurdod lleol sy’n cynnal yr ysgol dan sylw gwrdd â’r gost o weithredu cynigion sy’n cael eu mabwysiadu o dan is-adran (1) ac sy’n cael effaith fel a grybwyllwyd yn is-adran (3)(b).\nPENNOD 5CYNIGION I AILSTRWYTHURO ADDYSG CHWECHED DOSBARTH\n71Pwerau Gweinidogion Cymru i ailstrwythuro addysg chweched dosbarth\n(1)Caiff Gweinidogion Cymru wneud cynigion o dan yr adran hon—\n(a)i un neu fwy o ysgolion cymunedol neu arbennig cymunedol newydd gael eu sefydlu gan awdurdod lleol i ddarparu addysg uwchradd sy’n addas at anghenion disgyblion chweched dosbarth (ac nid unrhyw addysg uwchradd arall);\n(b)ar gyfer newid a ddisgrifir ym mharagraff 6 o Atodlen 2 i un neu fwy o ysgolion a gynhelir;\n(c)i derfynu un neu fwy o ysgolion a gynhelir sy’n darparu addysg uwchradd sy’n addas at anghenion disgyblion chweched dosbarth (ac nid unrhyw addysg uwchradd arall).\n(2)Mae “disgybl chweched dosbarth” yn berson sydd dros oedran ysgol gorfodol ond o dan 19 oed.\n72Ymgynghori, cyhoeddi a gwrthwynebiadau\n(1)Cyn cyhoeddi cynigion a wneir o dan adran 71, rhaid i Weinidogion Cymru ymgynghori ynglyn â’r cynigion yn unol â’r cod a ddyroddwyd o dan adran 38(1) ac sydd mewn grym am y tro.\n(2)Rhaid i Weinidogion Cymru gyhoeddi cynigion a wneir o dan adran 71 yn unol â’r cod a ddyroddwyd o dan adran 38(1) ac sydd mewn grym am y tro.\n(3)Caiff unrhyw berson wrthwynebu’r cynigion.\n(4)Rhaid i wrthwynebiadau gael eu hanfon yn ysgrifenedig at Weinidogion Cymru cyn diwedd 28 o ddiwrnodau gan ddechrau ar y diwrnod y cyhoeddwyd y cynigion.\n73Penderfyniad gan Weinidogion Cymru\n(1)Ar ôl diwedd yr 28 o ddiwrnodau y cyfeiriwyd atynt yn adran 72(4), rhaid i Weinidogion Cymru benderfynu a ddylid—\n(a)mabwysiadu’r cynigion, gydag addasiadau neu hebddynt, neu\n(b)tynnu’r cynigion yn eu hôl.\n(2)Wrth wneud penderfyniad o dan is-adran (1), rhaid i Weinidogion Cymru roi sylw i unrhyw wrthwynebiadau a wnaed yn unol ag adran 72(4) ac sydd heb gael eu tynnu’n ôl.\n(3)Cyn mabwysiadu cynigion yn ddarostyngedig i addasiadau, rhaid i Weinidogion Cymru ymgynghori ag unrhyw bersonau y maent yn credu eu bod yn briodol.\n(4)Caniateir i fabwysiad cynigion ddatgan mai dim ond os bydd digwyddiad a bennir yn y mabwysiad yn digwydd erbyn dyddiad a bennir felly, y byddai’n dod yn weithredol.\n(5)Os na fydd y digwyddiad yn digwydd erbyn y dyddiad penodedig rhaid i Weinidogion Cymru ailystyried eu penderfyniad o dan is-adran (1).\n(6)Caiff Gweinidogion Cymru dynnu eu cynigion yn ôl ar unrhyw bryd cyn iddynt wneud penderfyniad o dan is-adran (1).\n74Y ffurf weithredu\n(1)Mae’r adran hon yn gymwys i gynigion sydd wedi eu mabwysiadu gan Weinidogion Cymru o dan adran 73.\n(2)Rhaid i’r cynigion (yn ddarostyngedig i ddarpariaethau canlynol yr adran hon) gael eu gweithredu ar y ffurf y cawsant eu mabwysiadu.\n(3)Ar gais corff penodedig, caiff Gweinidogion Cymru—\n(a)addasu cynigion sydd wedi eu mabwysiadu o dan adran 73 ar ôl ymgynghori â’r cyrff penodedig, a\n(b)pan fo wedi ei datgan bod mabwysiad y cynigion yn dod yn weithredol yn ddarostyngedig i ddigwyddiad penodedig, bennu dyddiad diweddarach erbyn pryd y bydd yn rhaid i’r digwyddiad hwnnw ddigwydd.\n(4)Caiff Gweinidogion Cymru benderfynu nad yw is-adran (2) yn gymwys i’r cynigion os ydynt wedi eu bodloni, ar ôl ymgynghori â’r cyrff penodedig—\n(b)bod yr amgylchiadau wedi newid cymaint ers i’r cynigion gael eu mabwysiadu y byddai’n amhriodol gweithredu’r cynigion.\n(5)“Corff penodedig” yw pob un o’r canlynol at ddibenion is-adrannau (3) a (4)—\n(a)corff llywodraethu’r ysgol y mae’r cynigion yn ymwneud â hi;\n(b)yn achos cynnig i sefydlu ysgol newydd, y corff llywodraethu dros dro a gyfansoddwyd yn unol â threfniadau a wnaed o dan adran 34 o Ddeddf Addysg 2002;\n(c)yr awdurdod lleol sy’n cynnal, neu y cynigir y bydd yn cynnal, yr ysgol y mae’r cynigion yn ymwneud â hi;\n(d)pan fo’r ysgol y mae’r cynigion yn ymwneud â hi yn ysgol arbennig gymunedol, pob awdurdod lleol sy’n cynnal datganiad o anghenion addysgol arbennig o dan Ran 4 o Ddeddf Addysg 1996 mewn cysylltiad â disgybl cofrestredig yn yr ysgol.\n75Y cyfrifoldeb dros weithredu\n(1)Rhaid i gynigion i sefydlu ysgol gael eu gweithredu gan yr awdurdod lleol y cynigir y bydd yn cynnal yr ysgol.\n(2)Rhaid i gynigion i wneud newid a ddisgrifir ym mharagraff 6 o Atodlen 2 gael eu gweithredu—\n(a)yn achos cynigion sy’n ymwneud ag ysgol gymunedol, gan yr awdurdod lleol sy’n cynnal yr ysgol;\n(b)yn achos cynigion sy’n ymwneud ag ysgol wirfoddol a gynorthwyir—\n(i)i’r graddau y maent yn ymwneud â darparu unrhyw fangre berthnasol, gan yr awdurdod lleol sy’n cynnal yr ysgol, a\n(ii)fel arall, gan yr awdurdod lleol sy’n cynnal yr ysgol a chorff llywodraethu’r ysgol i’r graddau (os o gwbl) y mae’r cynigion yn darparu bod pob un ohonynt yn gwneud hynny;\n(c)yn achos cynigion sy’n ymwneud ag unrhyw ysgol arall, gan yr awdurdod lleol sy’n cynnal yr ysgol a chorff llywodraethu’r ysgol i’r graddau (os o gwbl) y mae’r cynigion yn darparu bod pob un ohonynt yn gwneud hynny.\n(3)Yn is-adran (2) ystyr “mangre berthnasol” yw—\n(a)caeau chwarae, neu\n(b)adeiladau sydd i ffurfio rhan o fangre’r ysgol ond nad ydynt i fod yn adeiladau’r ysgol.\n(4)Rhaid i gynigion i derfynu ysgol gael eu gweithredu—\n(a)yn achos cynigion sy’n ymwneud ag ysgol gymunedol neu ysgol arbennig gymunedol, gan yr awdurdod lleol sy’n cynnal yr ysgol, a\n(b)mewn unrhyw achos arall, gan yr awdurdod lleol sy’n cynnal yr ysgol a chorff llywodraethu’r ysgol.\n(5)Os bydd ysgol yn newid categori o fod yn ysgol gymunedol ar ôl i gynigion gael eu cyhoeddi o dan adran 72 ond cyn iddynt gael eu gweithredu, rhaid i’r cynigion (i’r graddau nad ydynt wedi eu gweithredu) gael eu gweithredu gan yr awdurdod lleol sy’n cynnal yr ysgol (er gwaethaf is-adrannau (2) a (4)).\n77Diwygiadau canlyniadol i adroddiadau arolygu ar addysg chweched dosbarth\nAr ôl adran 44 o Ddeddf Addysg 2005 mewnosoder—\nPENNOD 6DARPARIAETHAU AMRYWIOL AC ATODOL\nCaiff cynigion a wneir o dan y Rhan hon i sefydlu ysgol newydd fod yn gysylltiedig â sefydlu’r ysgol fel ysgol ffederal (o fewn yr ystyr a roddir gan adran 21(1) o the Fesur Addysg (Cymru) 2011).\n79Gwaharddiad ar awdurdodau lleol rhag sefydlu ysgolion yn Lloegr\nNi chaniateir i unrhyw gynigion gael eu gwneud ar gyfer sefydlu ysgol yn Lloegr y cynigir ei bod yn cael ei chynnal gan awdurdod lleol yng Nghymru.\n80Hysbysiad gan gorff llywodraethu am derfynu ysgol sefydledig neu ysgol wirfoddol\n(1)Caiff corff llywodraethu ysgol sefydledig neu ysgol wirfoddol derfynu’r ysgol drwy gyflwyno i Weinidogion Cymru a’r awdurdod lleol sy’n cynnal yr ysgol hysbysiad sy’n rhoi dwy flynedd o rybudd o’i fwriad i wneud hynny.\n(2)Mae’n ofynnol cael cydsyniad Gweinidogion Cymru cyn cyflwyno hysbysiad o dan yr adran hon os aed i wariant ar fangre’r ysgol (ac eithrio mewn cysylltiad ag atgyweiriadau)—\n(b)gan unrhyw awdurdod lleol.\n(3)Rhaid i’r corff llywodraethu ymgynghori â Gweinidogion Cymru cyn cyflwyno hysbysiad o dan yr adran hon os byddai terfynu’r ysgol yn effeithio ar y cyfleusterau ar gyfer addysg lawnamser sy’n addas at anghenion personau dros oedran ysgol gorfodol nad ydynt wedi cyrraedd 19 oed.\n(4)Os yw’r corff llywodraethu, tra bo hysbysiad o dan yr adran hon mewn grym, yn hysbysu’r awdurdod lleol ei fod yn anabl neu’n anfodlon rhedeg yr ysgol hyd nes y bydd yr hysbysiad yn dirwyn i ben, mae’r awdurdod—\n(a)yn cael rhedeg yr ysgol am y cyfan neu ran o gyfnod yr hysbysiad nad yw wedi dirwyn i ben fel petai’n ysgol gymunedol, a\n(b)yn meddu ar hawl i ddefnyddio mangre’r ysgol yn ddi-dâl at y diben hwnnw.\n(5)Tra bo’r ysgol yn cael ei rhedeg felly—\n(a)rhaid i’r awdurdod gadw mangre’r ysgol mewn cyflwr da, a\n(b)mae unrhyw fuddiant yn y fangre a ddelir at ddibenion yr ysgol i’w drin, at bob diben sy’n ymwneud â chyflwr y fangre, ei meddiannu neu ei defnyddio, neu wneud newidiadau iddi, fel buddiant sydd wedi ei freinio yn yr awdurdod.\n(6)Er gwaethaf is-adran (5) caiff y corff llywodraethu ddefnyddio’r fangre, neu unrhyw ran ohoni, pan nad oes ei hangen at ddibenion yr ysgol i’r un graddau â phetai wedi parhau i redeg yr ysgol yn ystod cyfnod yr hysbysiad nad oedd wedi dirwyn i ben.\n(7)Ni chaniateir i hysbysiad o dan is-adran (1) gael ei dynnu’n ôl heb gydsyniad yr awdurdod lleol.\n(8)Os yw ysgol sefydledig neu ysgol wirfoddol wedi ei therfynu o dan yr adran hon, mae dyletswydd yr awdurdod lleol i gynnal yr ysgol fel ysgol sefydledig neu ysgol wirfoddol yn peidio.\n(9)Nid oes dim yn adran 43 yn gymwys mewn perthynas â therfynu ysgol sefydledig neu ysgol wirfoddol o dan yr adran hon.\n(a)pan fo tir sydd wedi ei feddiannu gan yr ysgol yn cael ei ddal gan unrhyw ymddiriedolwyr at ddibenion yr ysgol,\n(b)pan fo’r ymddiriedolwyr (a hwythau â’r hawl i wneud hynny) yn bwriadu rhoi hysbysiad i gorff llywodraethu’r ysgol i derfynu meddiannaeth yr ysgol ar y tir hwnnw, ac\n(c)pan fyddai terfynu meddiannaeth yr ysgol ar y tir hwnnw yn arwain at y canlyniad nad oedd yn rhesymol ymarferol i’r ysgol barhau i gael ei rhedeg ar ei safle presennol.\n(11)Rhaid i’r hysbysiad y mae’r ymddiriedolwyr yn ei roi i’r corff llywodraethu i derfynu meddiannaeth yr ysgol ar y tir gael ei roi o leiaf ddwy flynedd ymlaen llaw; ond os, yn ystod y ddeuddeng mis cyntaf o gyfnod yr hysbysiad hwnnw, yw’r corff llywodraethu yn rhoi hysbysiad o dan is-adran (1), nid yw hysbysiad yr ymddiriedolwyr yn cael yr effaith o derfynu meddiannaeth yr ysgol ar y tir hyd nes i hysbysiad y corff llywodraethu ddod i ben.\n(12)Rhaid i gopi o hysbysiad yr ymddiriedolwyr hefyd gael ei roi i Weinidogion Cymru a’r awdurdod lleol adeg rhoi’r hysbysiad i’r corff llywodraethu.\n(13)Pan fo ymddiriedolwyr yn rhoi, yr un (neu i raddau helaeth yr un) pryd, hysbysiadau sy’n honni terfynu meddiannaeth ysgol sefydledig neu ysgol wirfoddol ar ddau neu fwy o ddarnau o dir sy’n cael eu dal gan yr ymddiriedolwyr at ddibenion yr ysgol, yna er mwyn penderfynu a yw is-adran (10)(c) yn gymwys mewn perthynas ag unrhyw un neu rai o’r darnau hynny o dir, caniateir i ystyriaeth gael ei rhoi i effaith gyfun terfynu meddiannaeth yr ysgol ar y ddau neu’r cyfan ohonynt.\n(14)Os bydd cwestiwn yn codi ynghylch a fyddai terfynu meddiannaeth ysgol ar unrhyw dir yn arwain at y canlyniad a grybwyllwyd yn is-adran (10)(c) (gan gynnwys cwestiwn ynghylch a yw is-adran (13) yn gymwys mewn unrhyw amgylchiadau penodol), mae i’w benderfynu gan Weinidogion Cymru.\n81Cyfarwyddyd sy’n ei gwneud yn ofynnol bod ysgol arbennig gymunedol yn cael ei therfynu\n(1)Caiff Gweinidogion Cymru gyfarwyddo awdurdod lleol i derfynu ysgol arbennig gymunedol a gynhelir ganddo ar ddiwrnod penodedig, os ydynt yn credu ei bod yn hwylus gwneud hynny er iechyd, diogelwch neu les disgyblion yn yr ysgol.\n(2)Caiff cyfarwyddyd o dan is-adran (1) ei gwneud yn ofynnol i’r awdurdod lleol hysbysu personau penodedig neu ddosbarth penodedig ar bersonau.\n(3)Cyn rhoi cyfarwyddyd o dan is-adran (1), rhaid i Weinidogion Cymru ymgynghori â’r canlynol—\n(a)yr awdurdod lleol,\n(b)unrhyw awdurdod lleol arall y byddai terfynu’r ysgol yn effeithio arno yn eu barn hwy, ac\n(c)unrhyw bersonau eraill sy’n briodol ym marn Gweinidogion Cymru.\n(4)Wrth roi cyfarwyddyd o dan is-adran (1), rhaid i Weinidogion Cymru roi hysbysiad ysgrifenedig am y cyfarwyddyd i gorff llywodraethu’r ysgol a’i phennaeth.\n(5)Rhaid i awdurdod lleol y rhoddir cyfarwyddyd iddo o dan is-adran (1) derfynu’r ysgol o dan sylw ar y dyddiad a bennir yn y cyfarwyddyd.\n(6)Nid oes dim yn adran 44 sy’n gymwys i derfynu ysgol o dan yr adran hon.\n82Gorchmynion esemptio trosiannol at ddibenion Deddf Cydraddoldeb 2010\n(1)Mae’r adran hon yn gymwys i gynigion bod ysgol yn peidio â bod yn ysgol un rhyw.\n(2)Mae gwneud cynigion o’r fath o dan adran 59, 68 neu 71 i’w drin fel cais gan y corff sy’n gyfrifol i Weinidogion Cymru am orchymyn esemptio trosiannol o dan Ddeddf 2010, a chaiff Gweinidogion Cymru wneud gorchymyn o’r fath yn unol â hynny.\nmae i “y corff sy’n gyfrifol” yr un ystyr â (“the responsible body”) yn adran 85 o Ddeddf 2010;\nystyr “Deddf 2010” (“the 2010 Act”) yw Deddf Cydraddoldeb 2010;\nmae i “gorchymyn esemptio trosiannol” yr un ystyr â (“transitional exemption order”) ym mharagraff 3 o Atodlen 11 i Ddeddf 2010;\nmae “gwneud”(“make”), mewn perthynas â gorchymyn esemptio trosiannol, yn cynnwys amrywio neu ddirymu;\nmae i “ysgol un rhyw” yr un ystyr â (“single-sex school”) ym mharagraff 1 o Atodlen 11 i Ddeddf 2010.\n83Dehongli Rhan 3\nystyr “pwerau i wneud cynigion i sefydlu, newid neu derfynu ysgolion” (“powers to make proposals to establish, alter or discontinue schools”) yw’r cyfan neu unrhyw rai o bwerau awdurdod lleol i wneud cynigion o dan adran 41, 42, 43 neu 44;\nystyr “pwerau i wneud cynigion i newid ei ysgol” (“powers to make proposals to alter its school”), mewn perthynas â chorff llywodraethu ysgol sefydledig neu wirfoddol, yw ei bwerau i wneud cynigion o dan adran 42(2).\n(2)Mae cyfeiriad yn y Rhan hon at gategori ysgol yn golygu un o’r categorïau a nodir yn adran 20(1) o Ddeddf Safonau a Fframwaith Ysgolion 1998 (ac mae cyfeiriadau at newid categori i’w darllen yn unol â hynny).\n(3)Mae cyfeiriad yn y Rhan hon at derfynu ysgol a gynhelir yn gyfeiriad at yr awdurdod lleol yn peidio â’i chynnal.


Ffermwr Enlli a Chynghorydd Sir Aberdaron yn croesawu budd ynni llanw gwyrdd i’r ardal. - Plaid Cymru Gwynedd\nPostiwyd ar January 22 2021, 11:30 yb\nBwriad Nova Innovation yw cyflwyno 5 tyrbein bychan 100kW ar wely’r môr rhwng Ynys Enlli a’r tir mawr fyddai’n cynhyrchu trydan. Y gobaith fyddai gwneud Ynys Enlli yr ynys ynni glas cyntaf yn y byd, lle byddai cerrynt y môr yn cynhyrchu ynni gwyrdd i greu trydan, yn hytrach na gorfod dibynnu ar ddefnyddio disl i gynhyrchu trydan ar Enlli.\nLlun: Ynys Enlli a gwely'r môr yn dangos sut byddai'r tyrbeini yn edrych o dan y dŵr (hawlfraint llun: Nova Innovation)\n“Mae rhinweddau gwyrdd y cynllun yma’n amlwg,” meddai’r Cynghorydd, “ac mae cynnwrf i weld y cynllun yn datblygu. Ond i mi, fel cynghorydd lleol, dwi’n edrych mlaen yn arw at weld pa fuddion economaidd all y cynllun yma ei gyflwyno i’r ardal.\nMae gan Nova brofiad o gyflwyno tyrbinau llanw ar Ynysoedd y Shetland yn Swnt Bluemull, sy’n cynhyrchu ynni o bedwar tyrbin o dan y môr. Mae gwaith y cwmni yn Shetland yn cynnwys monitro bywyd gwyllt o amgylch y tyrbinau a’r ardal gyfagos. Gan ddefnyddio camerâu tanddwr maent wedi canfod, trwy eu harolygon, nad oes effeithiau negyddol ar fywyd gwyllt y môr, fel adar a mamaliaid morol.\nCyflwynwyd buddsoddiad o £1.2 miliwn i Nova Innovations gan Lywodraeth Cymru, trwy Gronfa Datblygu Rhanbarthol Ewrop, i gefnogi'r gwaith o holi am hawliau amgylcheddol a dylunio peirianneg ar gyfer y prosiect arloesol hwn.\nYn ôl y Cynghorydd Gareth Roberts: “Yn wahanol i ynni gwynt lle mae’r farn gyhoeddus wedi ei rhannu, does dim effeithiau negyddol gweledol i’r tirlun gyda’r tyrbeini yma, gan eu bod wedi eu cuddio o dan y môr.\n“Ac yn bwysicach fyth, mae cynllun fel hyn yn cyfrannu at Gwynedd Werdd y Cyngor Sir, lle mae cymunedau a thrigolion yn ceisio lleihau ôl troed carbon.”\nFfion Clwyd Edwards published this page in Newyddion 2021-01-22 11:30:30 +0000


Prisiau olew yn codi’n sydyn wedi dau ymosodiad yn Saudi Arabia – Golwg360\n16 Medi 2019 am 07:59 Diweddarwyd am 08:05\nProfessor of Death (CC BY-SA 2.0)\nMae prisiau olew wedi cynyddu bron i 20% yn dilyn dau ymosodiad ar safleoedd prosesu yn Saudi Arabia ddydd Sadwrn gan effeithio cyflenwadau olew yn fyd-eang.\nRoedd prisiau olew yn yr Unol Daleithiau hefyd wedi cynyddu ond mae’r Arlywydd Donald Trump wedi caniatau i olew wrth gefn y wlad gael ei ddefnyddio.\nMae pris olew Brent wedi cynyddu tua 10% i $66.64 y gasgen.\nMae’r Unol Daleithiau yn rhoi’r bai ar Iran am yr ymosodiadau ac mae’r Arlywydd Donald Trump wedi dweud ei fod yn barod i weithredu ond yn aros i glywed sut mae Saudi Arabia eisiau ymateb.\nMae wedi cynyddu pryderon am gyflenwadau ynni yn Saudi Arabia. Roedd yr ymosodiad ddydd Sadwrn (Medi 14) wedi effeithio un o safleoedd prosesu olew mwya’r byd yn ogystal a maes olew cyfagos. Gyda’i gilydd mae’n nhw’n cyfrannu bron i 50% o gynnyrch olew Saudi Arabia.\nFe allai gymryd wythnosau cyn eu bod yn weithredol unwaith eto.\nSawdi Arabia yn dedfrydu pump i farwolaeth am ladd newyddiadurwr


Diogelwch ar gefn beic | Heddlu De Cymru\nMae beicio’n ffordd boblogaidd o deithio ar gyfer cymudo ac ymarfer corff. Mae Rheolau’r Ffordd Fawr yn darparu rheolau y mae'n ‘rhaid’ eu dilyn yn ôl y gyfraith a chyngor a ‘ddylai’ gael ei ddilyn i gadw beicwyr yn ddiogel ar y ffyrdd.\nMae torri'r rheolau hyn yn drosedd a gellir defnyddio hynny yn dystiolaeth mewn achosion troseddol a sifil.\nEnghreifftiau o ddau faes sydd â gofynion cyfreithiol yw rheolau ar oleuadau a breciau. Ceir rheolau eraill ynghylch beicio tra byddwch yn anffit oherwydd diod a chyffuriau neu feicio diofal a pheryglus.\nRhagor o wybodaeth am Reolau’r Ffordd Fawr i feicwyr.\nRhagor o gyngor ac arweiniad\nCycling UK - elusen yn y DU sy'n cynnig cyngor ac arweiniad i feicwyr\nBritish Cycling - cyngor i selogion a beicwyr proffesiynol\nGyrru ar alcohol a chyffuriau\nRiportio dwyn beic\nYnghylch dwyn beic


Swimming Clubs at Pwll Rhyngwladol Caerdydd - LeisureCentre.com\nMae ambell ffordd y gallwch chi ddechrau arni gyda Swimming Clubs yn Pwll Rhyngwladol Caerdydd:\nTua Clybiau Nofio\nOs ydych chi’n angerddol dros nofio ac awydd elfen gystadleuol yn rhan o’ch arferion nofio, mae gennym ni glybiau nofio o ansawdd uchel yn ein canolfannau. Pa un a ydych chi’n chwilio am her neu’n ceisio gwella techneg eich strôc, mae ein canolfannau’n cynnig amgylchedd diogel a chymdeithasol i wneud hynny! Rydym ni’n chwilio am unigolion brwdfrydig i gymryd rhan mewn clwb nofio gwych!\nGyda sesiynau strwythuredig o ansawdd uchel, rydym ni’n sicr y byddwch chi’n cael budd o fod yn aelod o un o’n clybiau nofio. Drwy fynychu’r clybiau hyn, sy’n cynnig amgylchedd heriol a chymdeithasol, gallech chi gael eich hyfforddi i arwain y ffordd mewn cystadlaethau a digwyddiadau nofio! Mae ein clybiau yn cynnig llawer mwy na gwersi nofio rheolaidd; maent yn gyfle delfrydol i chi gryfhau eich cyhyrau, gwella eich stamina a’ch chwimder yn y dŵr.


Cymorth i Ferched Cymru Wrecsam - Welsh Women's Aid\nHome » Beth rydyn ni’n ei wneud » Ein gwasanaethau » Cymorth i Ferched Cymru Wrecsam\nRydym ni’n cynnig gwasanaeth cyfrinachol, anfeirniadol am ddim sy’n darparu gwybodaeth, cymorth emosiynol ac ymarferol i fenywod a phlant sydd wedi profi, neu sydd yn profi cam-drin corfforol, emosiynol, rhywiol neu ariannol. Rydym ni’n darparu gwasanaeth cynhwysol i bob menyw, ac rydym ni’n cefnogi menywod sydd â phlant ac sydd heb blant.\nPan fydd angen, mae llety dros dro diogel gydag amrywiaeth o gefnogaeth ar gael.\nTŷ diogel yw lloches ac mae angen cadw’r holl fenywod a phlant sy’n byw yno’n ddiogel.\nOs ydych chi’n dod i’n lloches ni, fyddwch chi ddim yn cael y cyfeiriad ond byddwn ni’n dod i’ch nôl chi o fan cyfarfod a gytunir. Fyddwch chi ddim yn gallu dweud wrth neb ymhle ydych chi a fyddan nhw ddim yn cael ymweld â chi yn y lloches.\nMae camera cylch cyfyng 24 awr yn y lloches a chaiff ei fonitro a’i recordio. Mae popeth rydych chi’n ei ddweud wrth y gweithwyr lloches yn gyfrinachol. Ni fyddwn ni fyth yn cadarnhau nac yn gwadu eich bod yn aros yn y lloches oni bai bod ystyriaethau’n ymwneud ag amddiffyn a diogelu plant neu os gorfodir ni i wneud hynny gan Orchymyn Llys. Ni fyddwn ni’n siarad amdanoch chi gydag unrhyw asiantaeth nac unigolyn arall heb eich caniatâd.\nMae’n bosib fod rhai menywod angen egwyl o rai wythnosau o’u sefyllfa, ond i eraill, gall cymorth lloches fod yn gam cyntaf at fywyd gwbl newydd. Mae’r menywod i gyd yn derbyn yr un lefel o wasanaeth a chymorth gan y gweithwyr, waeth pa mor hir maen nhw’n aros.\nMewn argyfwng, bydd Gweithwyr Lloches yn eich helpu chi gyda’ch anghenion uniongyrchol – sylw meddygol, dillad, bwyd, taclau ymolchi ac ati. Yn ystod eich arhosiad gallwn gynnig:\nHelp i drefnu heddlu i’ch hebrwng i nôl eich pethau\nHelp i hawlio budd-daliadau\nHelp i ddod o hyd i ysgolion i’ch plant\nHelp i gofrestru gyda Meddyg\nHelp gyda gweld cyfreithiwr\nHelp gydag ystyriaethau cartrefu\nCwnsela (os ydych chi’n dymuno ei gael)\nHelp gyda materion mewnfudo\nHelp i’ch ailsefydlu chi’n ddiogel\nHelp i drefnu cymorth gan asiantaethau eraill\nHelp i fynd i’r Llys\nMae ein Siop Un Stop yn Wrecsam azr gael i unrhyw un sydd wedi profi neu sydd yn profi cam-drin domestig yn ardal Wrecsam.\nGall unrhyw fenyw sy’n galw heibio fod yn sicr y caiff groeso cynnes. Rydym ni’n gwrando ac yn cynnig gwybodaeth i alluogi menywod i benderfynu beth sy’n iawn iddyn nhw, mewn lle diogel.\nRydym ni’n cynnig cymorth galw heibio, cyswllt ag eiriolaeth drwy ein gwasanaeth Cynghorydd Trais Domestig Annibynnol (IDVA), a chyswllt â chymorth gan ddarparwyr gwasanaeth eraill fel cyfreithwyr, cynghorwyr dyled, gwasanaethau cwnsela a thai. Gall cymorth hefyd gynnwys cymorth gyda materion cyfreithiol, trefniadau cyswllt plant a phroblemau gyda thai, dyled neu gam-drin cyffuriau ac alcohol.\nMae ein Gwasanaeth Galw Heibio ar gael i unrhyw un sydd wedi profi neu sy’n profi cam-drin domestig yn ardal Wrecsam, ddydd Llun, Mawrth, Iau a Gwener, 10am – 2pm (does dim angen apwyntiad).\nRydym ni’n rhedeg rhaglenni grŵp sydd ar agor i unrhyw fenyw sy’n dymuno ymuno â grŵp cefnogol i edrych mwy ar y materion sy’n ymwneud â cham-drin domestig, a helpu i symud at adferiad yn dilyn cam-drin.\nMae ein rhaglenni grŵp yn cynorthwyo menywod i wella hunan-barch, adeiladu hyder, datblygu perthnasoedd iach a gwella pendantrwydd, sydd oll yn cael effaith gadarnhaol ar berthynas deuluol a rhianta.\nGwasanaeth Cynghorydd Trais Domestig Annibynnol (IDVA)\nMae Cynghorydd Trais Domestig Annibynnol yn canolbwyntio ar gynyddu diogelwch dioddefwyr sydd mewn perygl o niwed yn sgil trais domestig. Gall ein gwasanaeth IDVA ddarparu cymorth mewn nifer o ffyrdd gan gynnwys:\nCynnig cefnogaeth wrth benderfynu a ydych am hysbysu’r heddlu am y trais a darparu gwybodaeth am y broses gyfreithiol a’ch hawliau\nLle bydd adroddiad heddlu wedi’i wneud, eich cefnogi drwy holl gamau’r broses gyfreithiol, gan gynnwys mynd gyda chi i roi tystiolaeth yn y llys\nCynorthwyo gyda chysylltiadau heddlu a Gwasanaeth Erlyn y Goron\nCyfle i chi siarad am eich sefyllfa mewn man diogel.\nEich helpu i sicrhau cymorth gan asiantaethau eraill e.e. tai, iechyd, caethiwed a chwnsela.\nNi fydd pawb yn dymuno hysbysu’r heddlu ac yn yr achosion hyn byddwn yn gweithio gyda chi i’ch helpu chi i ganfod y cymorth a allai fod ei angen arnoch chi. Mae gan ein IDVA gysylltiadau â gwasanaethau ar draws Wrecsam a bydd yn eich helpu i gyrchu’r gwasanaethau hyn fel bo’n briodol.\nRydym ni’n cydnabod pwysigrwydd menywod yn ymgysylltu ag eraill i’w helpu i symud ymlaen gyda’u bywydau. Rydym ni’n rhedeg Fforwm Cyfeillgarwch sy’n gyfle i fenywod sydd wedi defnyddio ein gwasanaethau gyfarfod mewn amgylchedd anffurfiol a diogel, a mwynhau gweithgareddau cymdeithasol ac addysgol gyda’i gilydd. Mae hefyd yn gyfle i dderbyn cymorth cymheiriaid a gwneud ffrindiau.\nCysylltwch am ragor o fanylion.\n(2) - recognise the early signs of violence against women, including domestic abuse and sexual violence; - respond appropriately and safely to any disclosures from both survivors and perpetrators; - refer survivors and perpetrators to specialist support services in Cardiff. pic.twitter.com/RjaQ8jWOyC